MVP MAGAZINE - ΑΘΛΗΤΙΚΟ ΠΕΡΙΟΔΙΚΟ - ΝΙΚΟΣ ΜΑΧΛΑΣ Αποκαλύψεις για τον σχεδιασμό του ΟΦΗ το καλοκαίρι το 2009\nΝΙΚΟΣ ΜΑΧΛΑΣ Αποκαλύψεις για τον σχεδιασμό του ΟΦΗ το καλοκαίρι το 2009 Featured\n03 Jun 2012 Written by george\nΑναζητώντας το πρόσωπο των ήμερων για μια συνέντευξη στο MVP, o Νίκος Μαχλάς ήταν η πρώτη μου σκέψη. Γιατί εκτός από το ότι είναι ο…Μαχλάς, με ότι αυτό συνεπάγεται, είναι και ο άνθρωπος που στη νέα εποχή του ΟΦΗ βιώνει ίσως περισσότερο από οποιοδήποτε άλλο μια εντυπωσιακή εναλλαγή συναισθημάτων, ως προς τη συμπεριφορά του κόσμου προς το πρόσωπο του.\nΑπό την αποθέωση των φιλάθλων εκείνο το ζεστό απόγευμα της 23ης Ιουλίου στο Βαρδινογιάννειο αθλητικό κέντρο, στην πρώτη προπόνηση του «ανεξάρτητου» πια ΟΦΗ, στην έντονη αμφισβήτηση που δέχεται σήμερα από πολλούς για τις επιλογές και τον σχεδιασμό που έγινε το καλοκαίρι. Τρεις μήνες μετά τις χαρές και τα πανηγύρια, οι πολλοί φαίνεται να έχουν ξεχάσει τους αγώνες που έγιναν το καλοκαίρι, για την απεμπλοκή της ομάδας από τα χέρια εκείνων που έριξαν τον ΟΦΗ στη Β’ Εθνική. Και η κακή πορεία που συνεχίζεται δυστυχώς και στη φετινή σεζόν συμπαρασύρει ακόμη και εκείνους που την κρίσιμη ώρα βγήκαν μπροστά. Ρίσκαραν την υστεροφημία τους και πήραν το ρίσκο να πουν «όχι» στην διάλυση της ομάδας που ερχόταν με μαθηματική ακρίβεια.\nΟ Μαχλάς μιλάει σήμερα στο MVP για όλα αυτά. Δέχεται την κριτική για τα λάθη στο σχεδιασμό του καλοκαιριού και αποκαλύπτει άγνωστες στον πολύ κόσμο πτυχές, για τις δυσκολίες που αντιμετώπισε ο ΟΦΗ για να πείσει το καλοκαίρι παίκτες ποιότητας να ενταχτούν στο ρόστερ της ομάδος, λόγω της διοικητικής αβεβαιότητας που υπήρχε. Μιλάει με ονόματα και αναφέρεται σε παίκτες που χτύπησε ο ΟΦΗ, αλλά είπαν «όχι» επειδή είτε είχαν κάτι άλλο, είτε ήταν επιφυλακτικοί για να δώσουν τα χέρια με μια ομάδα που δεν είχε ξεκάθαρο διοικητικό καθεστώς. Αναφέρεται στην υπόθεση Μπεθάρες και τι έγινε με τον Ισπανό μέσο, αλλά και στο γιατί επέλεξε εκείνη την περίοδο τους Παπαβασιλείου και Σηφάκη για την τεχνική ηγεσία. Μιλάει για τα δυο «όχι» του Νίκου Νιόπλια το καλοκαίρι, αλλά και πρόσφατα, για να αναλάβει την τεχνική ηγεσία, δείχνοντας ότι ο Νιόπλιας στο μυαλό του Μαχλά ήταν και πιθανόν να είναι και στο μέλλον η πρώτη επιλογή για τη θέση του προπονητή.\nΜιλάει για τα δικά του λάθη στις επιλογές των παικτών και το γεγονός ότι «έπρεπε να πάρουμε το καλοκαίρι κάποιους έμπειρους παίκτες της κατηγορίας, παρότι ο κόσμος θα έλεγε πάλι διάφορα για την αξία τους».\nΑναφέρεται στις σχέσεις του με το Γιάννη Κουράκη, για τον οποίο λέει ανοιχτά ότι «αν δεν ήταν αυτός η ομάδα θα βρισκόταν στην Δ’ Εθνική». Παραδέχεται ότι «στα διοικητικά συμβούλια υπήρχαν εντάσεις μεταξύ μας, αλλά ήταν για την ομάδα και ποτέ σε προσωπικό επίπεδο» και προτρέπει τον πρόεδρο της ΠΑΕ και δήμαρχο Ηρακλείου να μην αποχωρήσει από τη θέση του πριν ολοκληρωθεί η φετινή σεζόν…\nΤο ραντεβού με τον Μαχλά δόθηκε στο Βαρδινογιάννειο αθλητικό κέντρο το Σάββατο 7 Νοεμβρίου. Μια μέρα νωρίτερα, ο Νίκος Γκουλής είχε αναλάβει και επίσημα την τεχνική ηγεσία της ομάδας και ο Μαχλάς παρακολουθούσε με αγωνία την πρωινή προπόνηση. Για τον τεχνικό διευθυντή της ΠΑΕ ΟΦΗ όσο και αν ήταν δύσκολη η απόφαση της λύσης της συνεργασία με τους προπονητές Παπαβασιλείου και Σηφάκη, λέει ότι «ο Γκουλής ήταν ο καταλληλότερος στην παρούσα φάση. Έχει αποκτήσει εμπειρίες στην προπονητική του καριέρα. Είναι παιδί της ομάδας. Είναι προπονητής που γνωρίζει τη Β’ Εθνική και έχω αντιληφτεί ότι οι γνώσεις του είναι πολύ σημαντικές. Με έχει εκπλήξει η κουλτούρα που έχει πάνω στην προπονητική» τονίζει και οι κουβέντες του αυτές έφεραν και την ερώτηση για το ποια ονόματα απασχόλησαν πραγματικά τον ΟΦΗ στο θέμα της πρόσφατης αναζήτησης προπονητή. Ο Μαχλάς λέει ότι «δεν πολυψάξαμε άλλα ονόματα. Με το Νιόπλα έκανα και πάλι μια επαφή, αλλά γνωρίζω τη δέσμευση που έχει με την ΕΠΟ. Μιλήσαμε και με το Γιάννη Σαμμαρά. Ο οποίος ήταν ο άνθρωπος που μας είπε ότι θα είναι κοντά μας και δίπλα μας σε ότι χρειαστούμε. Μας είπε ότι δεν γνωρίζει την κατάσταση στην ομάδα. Και μας είπε και ο ίδιος ότι ο Γκουλής είναι η καλύτερη λύση».\nΗ πρόταση αγοράς της ΠΑΕ το Νοέμβριο και το «ναυάγιο»των συζητήσεων με το Βατσινά\nΑποφασίσαμε στη συζήτηση μας να πάρουμε τα πράγματα με τη σειρά. Από τις επαφές με το Βατσινά το καλοκαίρι για την παραχώρηση του μάνατζμεντ, μέχρι σήμερα. Και το κασετοφωνακι άρχισε να γράφει. Ο Μαχλάς λέει ότι «τον Βατσινά δεν πήγα να τον βρω εγώ. Ήρθε και με βρήκε αυτός, παρότι όλοι γνωρίζετε τις σχέσεις που υπήρχαν μεταξύ μας. Μιλήσαμε 5 ώρες και μου είπε ότι είμαι το μοναδικό άτομο που θα φέρει συσπείρωση στην ομάδα και θα τη βγάλει από το αδιέξοδο που έχει περιέλθει. Ο Βατσινάς ερχόμενος σε μένα περίμενε απαντήσεις. Η αλήθεια είναι ότι δεν ήμουν θετικός στην αρχή. Γιατί ήμουν επιφυλακτικός με τον τρόπο σκέψης του. Είχαν προηγηθεί και τα όσα έγιναν το Νοέμβριο, όταν και αρνήθηκε την καθαρή πρόταση αγοράς που του κάναμε, για να μας δώσει την ομάδα».\n-Αλήθεια τι ακριβώς είχε γίνει τότε…\n«Τον περασμένο Νοέμβριο κάναμε μεγάλη προσπάθεια για να πάρουμε την ομάδα, εγώ και κάποιοι άνθρωποι που ήταν δίπλα μου. Ο Βατσινάς δεν μας την έδωσε. Τότε πίστευα ότι η ομάδα μπορούσε να σωθεί. Ήταν μια σοβαρή κίνηση, η οποία κορυφώθηκε με επίσημη πρόταση που κάναμε στον Βατσινά. Ήταν μια καθαρή πρόταση αγοράς, πολύ καλή για τα δεδομένα της εποχής. Πιστεύαμε ότι υπήρχαν τα περιθώρια να σωθεί η ομάδα….».\n-Ηταν η πρόταση στην οποία ακούστηκε και το όνομα του πρώην προέδρου της Βίτεσε, του Άλμπερτς;\n«Όχι, ο Άλμπερτς δεν ήταν ποτέ σε αυτό. Απλά ήρθε, είδε και θα συζητούσαμε μαζί του για πολλά άλλα πράγματα. Ήταν επιχειρηματίες μαζί μου, είχαμε καταλήξει και κάναμε αυτό που έπρεπε να κάνουμε απέναντι στην κατάσταση που βρισκόταν η ομάδα..».\n-Ποιο ήταν το ύψος της πρότασης αυτής;\n«Ήταν 6 εκατομμύρια ευρώ. Θα έπαιρνε ο Βατσινάς 2 εκατομμύρια μετρητά, άλλα δυο αργότερα και μετά άλλα δυο, μετά από κάποια χρόνια. Ήταν για μένα μια τρομερή πρόταση. Αλλά δεν έγινε αποδεκτή».\n-Πιστεύεις ότι η ομάδα θα μπορούσε να μείνει στην Σούπερ Λιγκ αν την είχατε πάρει τότε;\n«Είχαμε χρόνο να αντιδράσουμε και να κάνουμε τις κινήσεις που έπρεπε. Υπήρχε τρόπος και σχέδιο».\n-Ήταν μια χαμένη ευκαιρία δηλαδή;\n-Το καλοκαίρι επανήλθες στο προσκήνιο…\n«Δεν ήταν αυτοσκοπός μου. Με βρήκε ο Βατσινάς. Με έπαιρνε πολύς κόσμος τηλέφωνο για να βγω και να μιλήσω για την ομάδα, αλλά το απέφευγα. Είχα αποφασίσει να μην ασχοληθώ…».\n«Ο Βατσινάς μου πρότεινε να παραχωρήσει το μάνατζμεντ και να κάνει αυτός στην άκρη. Με την υπόσχεση, και το επισημαίνω αυτό, να μας παραχωρήσει την ομάδα χωρίς χρέη. Διαφορετικά ποιος ο λόγος από την πλευρά μου να ξεκινήσω γνωρίζοντας ότι θα αναλάμβανα τα χρέη και όλα τα υπόλοιπα. Δεν μπορούσα να κάνω κάτι τέτοιο. Δεν υπήρχε όμως και άλλη πρόταση εκείνη την περίοδο και με την ομαδα να είναι στη Β’ Εθνική. Όλα καταστρέφονταν, η ομάδα κατρακυλούσε. Δεν υπήρχε τίποτα. Μέχρι στο Βαρδινογιάννειο ερχόμουν και ήταν κλειστά τα πάντα.\nΗ ομάδα κατέρρεε. Και πήρα την απόφαση να βγω μπροστά. Ήταν μια τρέλα με τεράστιο ρίσκο. Ο Τζώρτζογλου μου είπε τότε στο τηλέφωνο ότι είμαι τρελός. Μπήκα σε μια διαδικασία με τεράστιο ρίσκο και προβλήματα πολλά. Χωρίς οικονομικούς πόρους, με τους παίκτες να έχουν κάνει προσφυγές και πολύ άγχος. Το πρωί με τους δικηγόρους και τους λογιστές κάναμε συναντήσεις για να φτιάξουμε τα συμφωνητικά και τα συμβόλαια έτσι ώστε να μην κινδυνεύουμε να πάμε και φυλακή με την κατάσταση που επικρατούσε. Γιατί αν υπογράφαμε χωρίς να είμαστε κατοχυρωμένοι θα ήμασταν συνυπεύθυνοι στα χρέη της προηγούμενης κατάστασης. Και το απόγευμα να ψάχνουμε για παίκτες».\n-Το φινάλε με το Βατσινά είναι γνωστό. Την τελευταία μέρα ναυάγησαν όλα…\n«Ακριβώς. Με το Βατσινά φτάσαμε στην τελευταία μέρα των επαφών. Δεν μπορούσε να γίνει εύκολα η διαδικασία της μεταβίβασης. Έπρεπε και εγώ να κατοχυρωθώ, γιατί αν υπέγραφα χωρίς προσοχή και έλεγχο θα κινδύνευα να θεωρηθώ συνυπεύθυνος.\nΤελικά φτάνουμε στις υπόγραφες, με την υποχρέωση να αναλάβει τα χρέη του για να ξεκινήσουμε τη διαδικασία. Την εφορία, το ΙΚΑ και άλλες υποχρεώσεις. Έρχεται λοιπόν και μας λέει ότι δεν μπορεί να ανταπεξέλθει στις υποχρεώσεις αυτές. Ο κόσμος να έχει μαζευτεί κάτω από τα γραφεία στο Βαρδινογιάννειο αθλητικό κέντρο και να φωνάζει. Να μπαίνω σε μια διαδικασία να ασχολούμαι όλη μέρα με τον ΟΦΗ. Το πρωί με δικηγόρους και λογιστές και το απόγευμα εγώ, ο Νίκι και ο Μύρων να ψάχνουμε για παίκτες».\n-Αλήθεια, από τους ανθρώπους εκείνους που το Νοέμβριο κάνατε επίσημη πρόταση αγοράς της ομάδας, γιατί δεν ζήτησες την βοήθεια τους και το καλοκαίρι…\n«Θα το έκανα σταδιακά. Είχαν περάσει έξι μήνες και τα δεδομένα ήταν διαφορετικά. Αυτοί ήταν θετικοί για την ομάδα που ήταν στην Α’ Εθνική, όμως το καλοκαίρι ο ΟΦΗ ήταν στην Β’ κατηγορία. Είχα όμως στόχο να τους ενοχλήσω όλους αυτούς με τον καιρό και να προσπάθησα να τους φέρω κοντά».\nΗ συμφωνία του καλοκαιριού με Παπαβασιλείου και Σηφάκη\nΗ συζήτηση με το Μαχλά συνεχίστηκε στην ευαίσθητη περίοδο του καλοκαιριού. Στην εποχή που μέσα σε όλα αυτά τα προβλήματα, ο ίδιος έκανε το σχεδιασμό της ομάδας επιλέγοντας ως προπονητές τους Νίκι Παπαβασιλείου και Μύρωνα Σηφάκη. Ο Μαχλάς μας λέει ότι «κατ’ αρχήν έκανα κρούση στο Νιόπλια. Το ήξεραν ο Νίκι και ο Μύρων ότι ο Νιόπλιας ήταν η προτεραιότητα μου. Είναι άνθρωποι που τους θεωρώ αδέρφια μου και δεν μπορούσα να τους κρυφτώ. Δεν ήθελε ο Νιόπλιας και έπρεπε να βρω προπονητές που θα δούλευαν με αγάπη και μεράκι για την ομάδα, μέσα σε όλα αυτά τα προβλήματα που αντιμετωπίζαμε εκείνη την εποχή. Ο Νίκι τα παράτησε όλα στην Κύπρο και ήρθε, ήταν στο σπίτι μου και κάθε μέρα δουλεύαμε για αυτή την ομάδα. Ο Μύρων άφησε τα Χανιά για να έρθει και ξέρετε πόσο αγαπάει την ομάδα. Την επιλογή μου αυτή την ήξερε και ο Βατσινάς και είχε συμφωνήσει».\n-Ποτέ γίνεται η συμφωνία με αυτούς τους προπονητές;\n«Όταν είδα ότι πήγαινε να γίνει κάτι στις συζητήσεις που είχα με το Βατσινά. Είχα φτάσει σε ένα σημείο να τον πιστέψω ότι κάτι θα γίνει…».\n-Όλο αυτό έχει γίνει πριν βγεις εσύ στο ξενοδοχείο Galaxyκαι πεις ότι δεν μπορούσες να κάνεις κάτι άλλο και όποιος ενδιαφέρεται να έρθει κοντά για να στηρίξει την ομάδα…\n«Πολύ πιο πριν. Εμείς από τον Ιούνιο δουλεύαμε και αναζητούσαμε παίκτες, αλλά υπήρχαν οι δυσκολίες που προανέφερα. Και ποιος παίκτες; Παίκτες ελευθέρους που προσπαθούσαμε να τους πείσουμε να έλθουν και μας απαντούσαν «πώς να έρθουμε αφού δεν έχετε ακόμη υπογράψει για να πάρετε την ομάδα; Πλησιάσαμε τον Ψωμά, τον Ιωάννου, τον Αναστασάκο του ΠΑΟΚ, τον Τσίγκα, τον Λουτσιάνο, ονόματα δυνατά, που θα έδιναν ένα διαφορετικό επίπεδο στην ομάδα. Mας είπαν όχι. Όταν τα πράγματα έστρωσαν και βρέθηκε η λύση με τον κ. Κουράκη ήταν αργά για μας. Οι περισσότεροι παίκτες είχαν κλείσει. Κυνηγήσαμε καλούς παίκτες, αλλά τελικά αυτοί επέλεξαν είτε να παίξουν στην Α’ Εθνική είτε να πάνε κάπου αλλού. Χτυπήσαμε καλούς παίκτες και αν τους είχαμε πάρει θα βοηθούσαν αυτούς που έχουμε τώρα.\nΓιατί πιστεύω στην ομάδα μας. Είναι μια νέα ομάδα που θέλει πίστωση χρόνου. Χρειαζόταν απλά κάποιες προσθήκες για να βοηθήσουν τα νέα παιδιά.\nΑυτό ήταν το λάθος. Χάσαμε κάποιους παίκτες την τελευταία μέρα και στεναχωρήθηκα για αυτό»\nΤι έγινε με τον Μπεθάρες\nΟ Μαχλάς αναφερεται και στην υπόθεση Μπεθάρες. Γιατί δεν έμεινε ο Ισπανός και που έγινε το λάθος. Ο Μαχλάς λέει ότι «τον Μπεθάρες τον είχα δεδομένο στην ομάδα. Το ξέρει και ο ίδιος. Δεν βγήκα να μιλήσω γιατί δεν ήθελα να του κάνω κακό. Και δεν μου αρέσουν οι δικαιολογίες. Ο Μπεθάρες ήταν παίκτης της ομάδας. Κάθε μέρα μου έλεγε ότι θα έρθει στο Ηράκλειο και δεν ερχόταν. Μου είπε ότι περίμενε να πάρει 10 χιλιάδες ευρώ ως αποζημίωση από την Καντίθ για να έρθει..»\n-Άρα που οφείλεται και δεν έγινε η μεταγραφή;\n«Καθαρά σε αυτόν και τον μάνατζερ του. Αν ήθελε ο Μπεθάρες όμως θα γινόταν η μεταγραφή. Τότε θυμάμαι ότι είχα μιλήσει και με τον πρόεδρο της Καντίθ. Μου είπε ότι ο Μπεθάρες ήθελε μια αποζημίωση που δεν θα του την έδινε η ομάδα του. Μας τον έδιναν δωρεάν. Και όταν είδα τι γινόταν και δεν μπορούσαμε να περιμένουμε άλλο, αποφασίσαμε να στηρίξουμε κάποια δικά μας παιδιά και να τον αφήσουμε. Για να δείτε ότι ο παίκτης ήταν στο σχέδιο της ομάδας, μέσα στο κομπιούτερ όπου έχουμε τις λίστες των παικτών με τις αμοιβές και τα συμβόλαια υπάρχει ακόμη το όνομα του Μπεθάρες. Τον είχαμε δεδομένο».\n-Κάποια στιγμή είπες ότι η ομάδα δεν τον έχει και τόσο ανάγκη, όμως…\n«Αργότερα βγήκα και είπα ότι δεν τον είχαμε τόσο ανάγκη. Και ότι θέλαμε ένα παίκτη με πιο οργανωτικά χαρακτηριστικά. Αλλά βλέποντας το επίπεδο στη Β’ Εθνική, καταλαβαίνω τώρα ότι έπρεπε να πάρουμε αν όχι αυτόν τότε ένα άλλο Μπεθάρες. Εμείς πήραμε τον Κιάσσο, που κατά την άποψη μου είναι από τους καλύτερους παίκτες, παίζει σε πολλές θέσεις και είναι χρήσιμος».\n-Επιστρέφει ο Μπεθάρες τον Ιανουάριο;\n«Έχουμε μια επαφή μαζί του. Δεν ξέρουμε ακόμα. Υπάρχει ένας καινούργιος προπονητής που θα αποφασίσει».\nΗ υπόθεση Ογκουνσότο\nΕνδιαφέρον παρουσιάζει η τοποθέτηση του Μαχλά στην υπόθεση Ογκουνσότο. Ο Μαχλάς λέει ότι «πήγαμε να τον πάρουμε την τελευταία στιγμή, αλλά δεν δέχτηκε ο Εργοτέλης».\n-Ναι, αλλά κινηθήκατε αργά για τον παίκτη…\n«Αργά, αλλά δεν γινόταν αλλιώς. Μας το είχε ξεκόψει ο Εργοτέλης. Μας είχαν πει νωρίτερα ότι αν τεθεί τέτοιο θέμα θα το κάνουν από μόνοι τους. Μην ξεχνάμε τώρα τα λόγια που είχαμε πει τότε. Δεν θέλαμε να το πιέσουμε το θέμα και κάναμε την κίνηση μας στο τέλος της μεταγραφικής περιόδου. Δεν θέλαμε να πάμε στην κόντρα με τον Απόστολο Παπουτσάκη. Εντάξει, ήταν μια κίνηση απελπισίας για να πάρουμε ένα ποιοτικό παίκτη και για μένα είναι λογικό. Όπως είναι δικαίωμα του Εργοτέλη που δεν έδωσε τον παίκτη. Δεν έχουμε κανένα παράπονο. Είναι περιουσιακό στοιχείο του Εργοτέλη ο Ογκουνσότο. Ήθελε να έρθει σε εμάς, αλλά δεν έγινε»\n-Υπάρχει περίπτωση να κινηθείτε τον Ιανουάριο;\n«Δεν μπορώ να απαντήσω τώρα σε αυτό. Έχουμε μια διοίκηση και ένα προπονητή και πρέπει συνολικά να σκεφτούμε τις μεταγραφές που θα χρειαστούμε. Έχουμε αρχίσει και στη διοίκηση να ωριμάζουμε, να εμπιστευόμαστε περισσότερο ο ένας τον άλλο και τα πράγματα να παίρνουν μια σωστή τροπή. Κάθε πράγμα χρειάζεται το χρόνο του».\n«Δεν υπάρχει υπερβολή στο μπάτζετ»\nΟ Νίκος Μαχλάς δέχεται έντονη κριτική για το μπάτζετ της ομάδας, το οποίο διοικητικές πηγές φέρνουν να ξεπερνά τα 4 εκατομμύρια ευρώ. Μπάτζετ δυσανάλογο με την μέχρι τώρα πορεία της ομάδας. Ο Μαχλάς διαφωνεί για τα περί υπερβολικού μπάτζετ. Ο ίδιος λέει ότι «ο ΟΦΗ είναι ίσως η μοναδική ομάδα στην Ελλάδα που ότι παίρνει ο καθένας τα δηλώνει όλα. Τα συμβόλαια δεν είναι μεγάλα. Το μπάτζετ της ομάδας μαζί με την εφορία είναι στα δεδομένα που έπρεπε να είναι».\n-Αρα λές ότι δεν υπάρχει υπερβολή…\n«Όχι. Κατά την άποψη μου δεν υπάρχει καμία υπερβολή. Υπερβολές έγιναν πέρσι και πρόπερσι που δεν ξέραμε που πήγαιναν κάποια λεφτά».\n«Αν δεν ήταν ο Κουράκης, η ομάδα θα βρισκόταν στην Δ’ Εθνική»\nΟι σχάσεις του Νίκου Μαχλά με το Γιάννη Κουράκη και γενικότερα τη διοίκηση της ΠΑΕ έχουν αποτελέσει πολλές φορές πεδίο αναφορών στα έντυπα. Με λίγα λόγια έχουν γραφτεί πολλά. Ο Μαχλάς για την απόφαση του δημάρχου Ηρακλείου να βγει μπροστά την κρίσιμη ώρα λέει ότι «το ρίσκο που πήρε ο δήμαρχος ήταν πολύ μεγάλο. Αν δεν ήταν αυτός εκείνη τη στιγμή, όλα θα πήγαιναν χαμένα. Δεν θα υπήρχε μέλλον. Μαθηματικά η ομάδα όδευε στην Δ’ Εθνική. Η συμβολή του ήταν τεράστια. Και το λέω και γεμίζει το στόμα μου. Δεν ενδιαφέρθηκε κανείς, υπήρχαν μόνο ψεύτικες φήμες και ο κ. Κουράκης έδωσε τη λύση που χρειάστηκε. Ήταν το κλειδί των εξελίξεων».\n-Μπορείς να γίνεις πιο συγκεκριμένος για να καταλάβει και ο κόσμος;\n«Ήταν ο άνθρωπος που μπόρεσε στην κρίσιμη ώρα να συσπειρώσει και να μαζέψει επιχειρηματίες. Να βρει χρήματα να πληρωθούν τα χρέη και να αγοραστούν μετοχές. Έσωσε οικονομικά την ομάδα. Ρίσκαρε το όνομα του. Δεν είχε ανάγκη προβολής με το 75% που έπαιρνε στις δημοτικές εκλογές. Αλλά επειδή δεν κρύβεται πίσω από το δάκτυλο του, κατάλαβε ότι έπρεπε να κάνει κάτι για αυτήν την ομάδα που εκπροσωπεί τόσα χρόνια τον τόπο.\nΉταν αυτός που μας έδωσε αυτά που θέλαμε για να προχωρήσει η ομάδα. Καθαρά πράγματα».\n-Η συνεργασία σας πως είναι μέχρι σήμερα; Eχει γραφτεί ότι υπήρχαν και προβλήματα…\n«Μεταξύ μας κοντραριστήκαμε πολλές φορές. Είχαμε διαφωνίες, έντονα συναισθήματα, αλλά όλα αυτά ήταν μόνο για το καλό της ομάδας. Την επόμενη μέρα μιλούσαμε όμως πάλι και ήμασταν θετικοί για την επόμενη κίνηση. Τίποτα δεν είναι εύκολο όταν είναι στην αρχή του. Είναι μια νέα ομάδα, μια νέα διοίκηση, μια νέα εμπειρία για μένα, αλλά και για το δήμαρχο. Του βγάζω το καπέλο. Όπως και σε όλη τη διοίκηση που έχει παίξει μεγάλο ρόλο. Δεν γίνεται να μη διαφωνήσεις και να μην έχεις συγκρούσεις. Μόνο όμως σε πλαίσια που αφορούν την ομάδα. Τίποτε άλλο. Ποτέ δεν με στενοχώρησε ο δήμαρχος. Σας είπα, διαφωνίες είχαμε. Αλλά την επόμενη μέρα προχωρούσαμε. Δεν γίνεται σε όλα να συμφωνούμε. Υπάρχουν απόψεις και γνώμες. Δεν είναι έτσι που τα παρουσιάζουν ορισμένοι και ειδικά στις εφημερίδες γράφτηκαν πολλά που δεν ισχύουν».\n-Έχεις σκεφθεί το ενδεχόμενο αποχώρησης του κ. Κουρακη ενόψει της Γενικής Συνέλευσης του Ιανουαρίου;\n«Η άποψη μου είναι ότι πρέπει όλοι να τον προστατέψουμε. Είναι κρίμα να φθαρεί, μετά από όλη αυτή την προσπάθεια που έχει κάνει. Πιστεύω ότι πρέπει να τελειώσει τη σεζόν σαν πρόεδρος της ομάδας, αν φυσικά το θέλει και εκείνος. Και ότι και αν αποφασίσει πρέπει όλοι να τον τιμήσουμε με ένα μεγάλο ευχαριστώ μέσα από την καρδιά μας για αυτό που έκανε για την ομάδα».\n«Ποτέ δεν είπα ότι φεύγω»\nΗ συζήτηση επεκτάθηκε σε πιο προσωπικά ζητήματα. Κυρίως για την αμφισβήτηση που έχει δεχθεί ο Μαχλάς για τις επιλογές του καλοκαιριού. Ο ίδιος απαντά σε αυτά ότι «ρίσκαρα την υστεροφημία μου, το χρόνο μου από την οικογένεια μου, αλλά και το χρόνο να έκανα κάποια άλλη δουλεια και να έβγαζα κάποια χρήματα. Και συν τοις άλλοις ακούω και κάποια πράγματα που δεν θέλω να τα σχολιάσω. Και ρίσκαρα με άλλους δυο ανθρώπους, το Νίκι και το Μύρων, που και αυτοί ρίσκαραν μαζί μου. Ποιος άλλος θα το έκανε αυτό; Μόνο τρεις τρελοί όπως εμείς».\n-Είπες ποτέ τα παρατάω και φεύγω;\n«Ποτέ δεν το έχω πει αυτό».\n-Έχεις επικριθεί για τις επιλογές σου…\n«Κριτική να γίνεται, αλλά νομίζω ότι είναι λάθος. Και τώρα τα ίδια θα έλεγα για την ομάδα. Ότι έχει στόχο την άνοδο. Ποτέ δεν μίλησα για τρένα και για αεροπλάνα, που λένε ορισμένοι. Δεν μπορεί όμως και ο ΟΦΗ να λέει στη Β’ Εθνική ότι δεν έχει στόχο την άνοδο. Είχα πει όμως ότι πρέπει πρώτα να γίνουμε ομάδα. Και ο στόχος τώρα είναι να είμαστε στα πλέι-οφ που θα μας δώσουν την ευκαιρία να διεκδικήσουμε αυτό που θέλουμε. Η ομάδα είναι καινούργια και τίποτα δεν είναι εύκολο».\n-Με τον κόσμο βλέπεις κάποια αλλαγή απέναντι σε σένα;\n«Ο κόσμος είναι η δύναμη αυτής της ομάδας. Δεν τρώει κουτόχορτο και ξέρει ποιοι αγαπούν την ομάδα. Να μας γίνει μάθημα αυτό που έγινε σε άλλες χρονιές. Τον πρώτο στόχο τον πετύχαμε. Τώρα υπάρχει ο δεύτερος στόχος και θα έρθουν και οι υπόλοιποι».\n«Τα λάθη μου…»\nΣε μια τέτοια συνέντευξη δεν θα μπορούσαν να λείψουν οι ερωτήσεις προς το Νίκο Μαχλά για τα λάθη που ο ίδιος θεωρεί ότι έχει κάνει στον σχεδιασμό της ομάδας. Ο ίδιος απαντά ότι «το λάθος που έκανα το καλοκαίρι είναι ότι δεν πήραμε κάποιους έμπειρους παίκτες της Β’ Εθνικής. Βλέπω τώρα ότι θα χρειαζόμασταν κάποιους. Αλλά για σκεφτείτε αν είχαμε φέρει τέτοιους παίκτες, τι θα λεγάτε οι δημοσιογράφοι και ο κόσμος. Μιλάμε για ονόματα που λίγοι θα γνώριζαν».\n-Ποιο ήταν το σχέδιο σου το καλοκαίρι…\n«Ήθελα να έχουμε έμπειρους παίκτες και κάποιους νέους ελπιδοφόρους. Και πείτε μου εσείς. Έμπειροι παίκτες δεν είναι ο Βεζυρίδης, ο Μπερτίν, ο Σταυρακάκης, ο Πίτσος, ο Αγρίτης, ο Κιάσσος, ο Κωσταντινίδης ,ο Βλόνταρτσικ, ο Μπουτ, ακόμη και ο Ζορμπάς έπαιζε στην ΑΕΚ με το Δώνη. Δηλαδή όλα αυτά τα παιδιά δεν ήταν επιλογές για να μας δώσουν αυτά που θέλαμε; Και προχωράω σε νεαρά παιδιά. Κοκκινάκης, Περογαμβράκης, Πάνος, Πέσιτς, Μαρίνκοβιτς. Δεν είναι παιδιά με ταλέντο; Ορισμένες φορές όμως σου έρχονται κάποια πράγματα χωρίς να τα περιμένεις. Έχω καταλήξει ότι χρειαζόμασταν ακόμη 2-3 έμπειρους παίκτες, τους οποίους όταν πήγαμε να τους πάρουμε κάποιες άλλες ομάδες είχαν κάνει ήδη την κίνηση τους».\n-Από ποιους παίκτες περίμενες περισσότερα;\n«Από κάποιους ξένους που έχουμε με μεγάλη εμπειρία περίμενα μεγαλύτερη βοήθεια. Και μιλάμε για παίκτες που έχουν παίξει σε πρωταγωνιστικό ρόλο σε πολύ υψηλότερο επίπεδο. Κάποιοι δεν είναι αυτοί που περιμέναμε. Κάτι που έχουν οι άλλες ομάδες της Β’ Εθνικής. Ξένους παίκτες που έχουν αποδώσει περισσότερο».\n-Τι πρέπει να γίνει τώρα τον Ιανουάριο;\n«Ο Γκουλής είπε μια σωστή κουβέντα. Για να φτάσουμε εκεί και να κάνουμε αυτά που θέλουμε πρέπει να είμαστε κοντά στις θέσεις των πλέι-οφ. Αυτό το στόχο πρέπει να τον εμπεδώσουμε όλοι. Αν είμαστε κοντά στις πρώτες θέσεις, τότε με την προσθήκη κάποιων έμπειρων ποδοσφαιριστών θα επιδιώξουμε ένα καλύτερο δεύτερο γύρο. Χρειάζονται εφικτοί στόχοι και έτσι θα αποφύγουμε πολλά προβλήματα».\n-Δηλαδή λες ότι ο στόχος της πρώτης και της δεύτερης θέσης είναι πια ανέφικτος..\n«Φαίνεται ότι δυο ομάδες έχουν ξεχωρίσει. Για μας ο πιο εφικτός στόχος είναι τα πλέι-οφ και θα χτυπήσουμε εκεί».\n-Λένε όμως ότι αν δεν καταφέρει να βγει η ομάδα είναι καταστροφή…\n«Ναι, γιατί η ομάδα αυτή έχει επενδύσει στην άνοδο στην Α’ Εθνική. Μπάτζετ, χρέη, προσφυγές και τα χρήματα που πρέπει να πάρει ο Βατσινάς έχουν ανεβάσει πολύ την πίεση της ομάδας. Χάνοντας το τρένο της Α’ Εθνικής, θα υπάρξει οικονομικό πρόβλημα και αυτό πάμε να προστατεύουμε».\n-Είχες πει και για 5 χιλιάδες διαρκείας…\n«Το πίστευα ότι θα πουλούσαμε 5 χιλιάδες διαρκείας. Δεν γίνεται να έχει βιωσιμότητα η ομάδα αν δεν γίνει αυτό, αν δεν πουληθούν μετοχές, αν δεν έρθουν χορηγοί. Πιστεύω ότι η οικονομική κρίση ήταν η αιτία. Αν δεν υπήρχε τέτοιο σφίξιμο θα δίναμε 2 χιλιάδες ακόμη. Το ζω καθημερινά αυτό. Ο κόσμος πιστεύω ότι μπορεί να δώσει περισσότερα. Δώσαμε περίπου 2,5 χιλιάδες διαρκείας, οι μετοχές δεν πήγαν άσχημα. Δεν είναι αυτό που περιμέναμε, αλλά δεν ήταν και άσχημα με τέτοια κρίση. Σε άλλη εποχή πιστεύω ότι θα ήμασταν καλύτερα. Πιστεύω ότι τα 5 χιλιάδες διαρκείας θα έρθουν, αρκεί να δώσουμε και στον κόσμο αυτά που θέλει».\n«Η ομάδα αδίκησε Νίκι και Μύρων»\nΟ Νίκος Μαχλάς αναφέρεται και στους πρώην προπονητές της ομάδας. Το Νίκι και τον Μύρων. Οι όποιοι πλήρωσαν το μάρμαρο της κακής πορείας. Ο Μαχλάς λέει ότι\n«είναι το πιο άδικο που έχει γίνει. Και για αυτό στο συμβούλιο, όταν πήραμε την απόφαση αυτή, ήμασταν όλοι φορτισμένοι συναισθηματικά. Η ομάδα αδίκησε τα παιδιά αυτά. Δεν τους δώσαμε όλα τα εφόδια για να τους κρίνουμε έτσι. Όλη η πίεση έπεσε πάνω τους. Δεν ήταν όμως μια εύκολη απόφαση για το συμβούλιο. Έπρεπε να γίνει για την ψυχολογία του κόσμου, αλλά και της ομάδας. Δεν έπρεπε να κάψουμε και τα παιδιά αυτά, που θα είναι πάντα στη διάθεση της ομάδας και είμαι βέβαιος για αυτό. Έχουν υψηλό επίπεδο, ικανότητες, αλλά και την φιλοσοφία που ταιριάζει στην ομάδα μας. Πιστεύω ότι έδωσαν τον καλύτερο τους εαυτό, δουλεύοντας από το πρωί μέχρι το βράδυ».\n-Ποιο πιστεύεις ότι ήταν το λάθος τους;\n«Σοβαρό λάθος δεν έκαναν. Έτυχαν σε συγκυρίες και τράβηξαν το πιο δύσκολο κομμάτι της ομάδας. Την αρχή της. Στη δήλωση που έκανε ο Νίκι Παπαβασιλείου μετά την αποχώρηση του τα λέει όλα. Έδωσαν ευκαιρίες σε όλους τους παίκτες με αυτό που έδειχναν στην προπόνηση. Απλώς δεν τους δικαίωσαν τα αποτελεσματα, που κρίνουν την δουλειά των προπονητών».\n-Tι έχεις να πεις για τους δυο αυτούς προπονητές;\n«Ο Νίκι είναι ενός νέος προπονητής που θα έχει πολύ μέλλον. Έχει το πακέτο να κάνει πολλά πράγματα και με τις εμπειρίες που θα αποκτήσει θα κάνει μεγάλη καριέρα. Όσες φορές το είπα και με άλλους προπονητές έχει συμβεί. Ο Μύρων έχει μεγάλη εμπειρία. Ήταν μαζί με το Νίκι ένα. Πρώτη φορά βλέπω ανθρώπους να συνεργάζονται τόσο καλά. Ο Μύρων δυο φορές στον ΟΦΗ βγαίνει πιο δυνατός. Σε όποια ομάδα και αν αναλάβει προπονητής θα έχει καλή σταδιοδρομία και οι δυσκολίες που έχει περάσει θα τον βοηθήσουν».\nΟ Τεν Κάτε και η κόντρα ΠΑΟ-Ολυμπιακού για τον τίτλο\nΟ Νίκος Μαχλάς σχολιάζει στο MVP και την κόντρα Παναθηναϊκού και Ολυμπιακού στην Σούπερ Λιγκ. Μιλάει για τον Χεν Τεν Κάτε, με τον οποίο συνεργάστηκε ως ποδοσφαιριστής και όπως λέει «Ο Παναθηναϊκός δείχνει πιο σοβαρός από τα προηγούμενα χρόνια. Μου βγάζει μια δυναμική. Ο Ολυμπιακός είναι πάντα Ολυμπιακός, αλλά φέτος μου βγάζει μια αστάθεια».\n-Δηλαδή ο ΠΑΟ είναι πιο κοντά στο πρωτάθλημα;\n«Δεν μπορώ να είμαι κατηγορηματικός, αλλά μου δείχνει πιο σοβαρός».\n-Ποια είναι η συμβολή του Τεν Κάτε σε αυτό;\n«Είναι ένας ολοκληρωμένος προπονητής. Με τα λάθη του. Επειδή τον έχω ζήσει, η ταυτότητα που έχει αρχίσει να περνά στην ομάδα του θα φανεί τώρα. Είναι ταυτότητα του νικητή και του καλού ποδοσφαίρου. Δεν ήταν ποτέ προπονητής του ροτέισον. Τώρα κάνει ροτέισον. Για αυτό και ψάχνεται η ομάδα. Βλέπουμε όμως ότι τώρα που ψάχνεται λιγότερο και οι αλλαγές στην ενδεκάδα είναι λιγότερες. Έχει βρει ένα κορμό και υπάρχει ένα καλό μπαλάντζο. Ξέρει τι θα πάρει από τον καθένα. Είναι πια πιο συγκεκριμένος στις επιλογές του και αυτό φαίνεται στο γήπεδο».\nRead 5174 times Last modified on Tuesday, 05 June 2012 12:24\nMore in this category: « ΠΑΤΡΙΚ ΟΓΚΟΥΝΣΟΤΟ: Η ιστορία του συγκλονίζει... ΝΙΚΟΣ ΑΝΑΣΤΟΠΟΥΛΟΣ: «Τη βρίσκω με την ομάδα και τον κόσμο του ΟΦΗ!» »


Δήμος Αρχ. Ολυμπίας: Ποια σχολεία θα είναι κλειστά την Πέμπτη 10/1 - Ηλεία Live!\nΚλειστά θα μείνουν και την Πέμπτη αρκετά σχολεία στο δήμο Αρχαίας Ολυμπίας. Σύμφωνα με την απόφαση του δημάρχου Θύμιου Κοτζά, κλειστά θα είναι αύριο όλα τα σχολεία (Πρωτοβάθμιας και Δευτεροβάθμιας Εκπαίδευσης) των Δημοτικών Ενοτήτων Λαμπείας και Λασιώνος καθώς και της Τ.Κ. Κούμανι της Δημοτικής Ενότητας Φολόης.\nΔείτε την απόφαση του δημάρχου Αρχ. Ολυμπίας:\nΤην διακοπή των μαθημάτων λόγω ολικού παγετού, για αύριο Πέμπτη 10 Ιανουαρίου 2019, σε όλα τα σχολεία (Πρωτοβάθμιας και Δευτεροβάθμιας Εκπαίδευσης) των Δημοτικών Ενοτήτων Λαμπείας και Λασιώνος καθώς και της Τ.Κ. Κούμανι της Δημοτικής Ενότητας Φολόης του Δήμου μας με βασικό μέλημα την ασφάλεια των μαθητών.\nΚακοκαιρία, Δήμος Αρχαίας Ολυμπίας, Κλειστά σχολεία\nΔήμος Αρχ. Ολυμπίας: Κλειστό μόνο το δημοτικό σχολείο Χελιδονίου


Σημαντική αναδρομική- τιμητική έκθεση 50ετίας του διακεκριμένου Κερκυραίου καλλιτέχνη, φίλου και ροταριανού Φίλη Κένταρχου, ξεχωριστού εκπροσώπου της Επτανησιακής Σχολής.\nΗ έκθεση με τίτλο «Μια ζωή, μια ιστορία, μια τέχνη» ξεναγεί με αφηγηματικό τρόπο τον επισκέπτη μέσα από τα ορθάνοιχτα μάτια του Φίλη στα τοπία, τα πρόσωπα, τις στιγμές της Κέρκυρας των τελευταίων 50 και πλέον χρόνων. Με τον ιδιαίτερο μοναδικό του τρόπο ο Φίλης μας ταξιδεύει με χρώματα, φόρμες και μορφές στη δική του Κέρκυρα μέσα από τα μονοπάτια της ματιάς του που απαλλαγμένη από το περιττό μας χαρίζει εν τέλει τη φωτεινή ουσία των πραγμάτων.\nΈνα σύνολο ογδόντα περίπου έργων μας παρουσιάζει το μεγαλύτερο μέρος της υπάρχουσας συλλογής του καλλιτέχνη αλλά και του ενεργού εργαστηρίου του. Μία λυρική αναδρομή στην Κέρκυρα των τελευταίων σχεδόν εξήντα ετών, με τρεις κύριες αναφορές την τοπιογραφία, την προσωπογραφία και την απεικόνιση της καθημερινής πραγματικότητας.\nΜιλώντας την γλώσσα της εποχής του στο επτανησιακό περιβάλλον, ενός μοντερνισμού με αρκετές ωστόσο προσαρμογές στις επιταγές της παράδοσης ο Φίλης Κένταρχος αναμφισβήτητα συνέβαλε ουσιαστικά ώστε να εισρεύσει νέα δυναμική στο πεδίο της υδατογραφίας. Καλλιέργησε με επιμονή την απελευθέρωση της φόρμας και βίωσε ως το τελευταίο κύτταρο στο σώμα της ζωγραφικής πράξης την καθοριστική κυριαρχία του επτανησιακού φωτός. Ακολουθώντας τους παλαιότερους της υδατογραφίας στην απεικόνιση της άυλης πραγματικότητας, του ατμοσφαιρικού τοπίου, μας καταθέτει μία σημαντικότατη συμβολή στην ιστορία της εξιδανικευμένης ωραιότητας που τα Ιόνια νησιά, ως εξαιρετικός φυσικός κόσμος, πρεσβεύουν και η επτανησιακή τέχνη ανά τους αιώνες διασώζει.\nΕίναι μια σημαντική στιγμή στην πλούσια καριέρα του Φίλη Κένταρχου, ένας σταθμός γόνιμης επικοινωνίας του επισκέπτη με την ζωντανή παράδοση της Επτανησιακής Σχολής και μια παρακαταθήκη για τις νεώτερες γενιές.\nΣ’ ευχαριστούμε Φίλη, να είσαι πάντα καλά!!\nΓια όσους η απόσταση δεν επιτρέπει την επίσκεψη στην έκθεση μια μικρή διαδικτυακή περιήγηση στο έργο του Φίλη στο: https://www.youtube.com/watch?v=CRV8AGbTmR4\nShare the post "ΦΙΛΗΣ ΚΕΝΤΑΡΧΟΣ, ΕΝΑΣ ΔΙΚΟΣ ΜΑΣ ΑΝΘΡΩΠΟΣ"\nPosted on 08/08/2014 by IDUnited in ΑΠΟ ΤΗ ΔΙΟΙΚΗΣΗ


Την οριστική εγκατάλειψη µετά από µία 10ετία της κατασκευής συµβατικών ψεκαστικών µηχανηµάτων αποφάσισε η Lemken που θα επικεντρωθεί πλέον πλήρως στις λύσεις µηχανικής ζιζανιοκτονίας. Πρόκειται ουσιαστικά για την πρώτη σηµαντική αναπροσαρµογή χαρτοφυλακίου που παρατηρείται στην ευρωπαϊκή αγορά µηχανηµάτων, µετά και τη δηµοσίευση της στρατηγικής Farm to Fork, η οποία προβλέπει µείωση της χρήσης χηµικής φυτοπροστασίας κατά 50% µέχρι το 2030 στις εκµεταλλεύσεις της ΕΕ. Είναι προφανές ότι η κίνηση της Lemken, που έχει αφιερωµένο ένα ολόκληρο εργοστάσιο στην παραγωγή ψεκαστικών, δεν θα είναι η µόνη, καθώς το παράδειγµά της θα ακολουθήσουν κι άλλες εταιρείες, όσο οι κανονιστικές απαιτήσεις της Ευρώπης σχετικά µε τα αγροεφόδια γίνονται όλο και πιο αυστηρές.\nΟ διευθύνων σύµβουλος της εταιρείας, Anthony van der Ley εξηγεί: «Μετά από πάνω από 10 χρόνια λειτουργίας σε αυτόν τον τοµέα, δεν έχουµε φτάσει σε ανταγωνιστικό µέγεθος. Οι νοµικές απαιτήσεις σε καθεµία από τις αγορές µας αυξάνονται και γίνονται ολοένα και πιο διαφορετικές. Επίσης βλέπουµε, από πλευράς πελάτη-αγρότη, τα περιοριστικά όρια στα χηµικά φυτοπροστατευτικά να αυξάνονται όλο και περισσότερο. Αν και στην Agritechnica παρουσιάσαµε κάποια πολύ εξελιγµένα µοντέλα ψεκαστικών, και η οµάδα µας ήταν εξαιρετικά ενθουσιασµένη από την υπέροχη υποδοχή, επιλέγουµε αυτήν τη στιγµή να φύγουµε από την παραγωγή ψεκαστικών µε υπεύθυνο τρόπο».\nΔιαβάστε επίσης: Μέχρι τον Αύγουστο τα επίπεδα δικαιωμάτων ενιαίας ενίσχυσης στην Ελλάδα\nΩς οικογενειακή επιχείρηση, η Lemken κάνει αυτό το βήµα για να τοποθετηθεί δυνατά και ανεξάρτητα για το µέλλον. Αυτό σηµαίνει ότι σκοπεύει να ενισχύσει και να επεκτείνει τις σειρές καλλιεργητών, την τεχνολογία τρυπανιών και τις περιοχές προϊόντων φροντίδας καλλιεργειών, προκειµένου να διατηρήσει τη θέση της ως καινοτόµου ηγέτη της αγοράς. Με αυτόν τον τρόπο, η «φροντίδα των καλλιεργειών» θα επικεντρωθεί στο µέλλον σε βιώσιµες λύσεις φροντίδας (συµπεριλαµβανοµένων των πρόσφατα εξελιγµένων λιπασµατοδιανοµέων). Η Lemken απέκτησε την ολλανδική εταιρεία Steketee πριν από δύο χρόνια που εξειδικεύεται στη µηχανική ζιζανιοκτονία για αυτόν τον λόγο. Αυτό δηµιουργεί την ευκαιρία συνδυασµού µηχανικού ελέγχου ζιζανίων µε ακριβή, επιλεκτικό ψεκασµό ζώνης, συµβάλλοντας έτσι σε περιβαλλοντικά σωστές λύσεις σε σύγκριση µε τον ψεκασµό εκποµπής. Ταυτόχρονα, η νέα διαδικασία εξοικονοµεί χρόνο και χρήµα στους αγρότες, λέει η Lemken.\nO Van der Ley βλέπει επίσης µία τάση να ικανοποιηθεί η αυξανόµενη ζήτηση για µηχανικό έλεγχο ζιζανίων µε «έξυπνες» λειτουργίας. «Θέλουµε να συνδέσουµε τα µηχανήµατα της Steketee µε τις ψηφιακές µας λύσεις και να τα προσαρµόσουµε. Το περιβάλλον αλλάζει πολύ γρήγορα τώρα. Εκεί ψάχνουν τώρα λύσεις οι αγρότες, είτε καλλιεργούν βιολογικά είτε συµβατικά, και επιλέγουν το καλύτερο µοντέλο για να µπορούν να καλλιεργούν έξυπνα και βιώσιµα. Είναι ένα µελλοντικό θέµα για όλους µας, να διασφαλίσουµε την παγκόσµια επισιτιστική ασφάλεια παρά τους περιβαλλοντικούς περιορισµούς», συµπλήρωσε.


ΕΦΗΜΕΡΙΔΑ ''ΒΗΜΑ''!!!ΕΞΙΧΝΙΑΣΤΗΚΕ Η ΔΟΛΟΦΟΝΙΑ ΤΗΣ ΒΑΡΥΜΠΟΜΠΗΣ!!!Ο 36αχρονος ΕΚΤΕΛΕΣΤΗΚΕ ΜΕ ΣΥΜΒΟΛΑΙΟ ΘΑΝΑΤΟΥ ΓΙΑΤΙ ΕΔΙΝΕ ΠΛΗΡΟΦΟΡΙΕΣ ΣΤΗΝ ΑΣΦΑΛΕΙΑ!!!! - Volcano Times Magazine\nHome > ΑΠΟΨΕΙΣ > ΕΛΛΑΔΑ > ΚΟΣΜΟΣ > ΠΕΡΙΕΡΓΑ > ΕΦΗΜΕΡΙΔΑ ''ΒΗΜΑ''!!!ΕΞΙΧΝΙΑΣΤΗΚΕ Η ΔΟΛΟΦΟΝΙΑ ΤΗΣ ΒΑΡΥΜΠΟΜΠΗΣ!!!Ο 36αχρονος ΕΚΤΕΛΕΣΤΗΚΕ ΜΕ ΣΥΜΒΟΛΑΙΟ ΘΑΝΑΤΟΥ ΓΙΑΤΙ ΕΔΙΝΕ ΠΛΗΡΟΦΟΡΙΕΣ ΣΤΗΝ ΑΣΦΑΛΕΙΑ!!!!\nΕΦΗΜΕΡΙΔΑ ''ΒΗΜΑ''!!!ΕΞΙΧΝΙΑΣΤΗΚΕ Η ΔΟΛΟΦΟΝΙΑ ΤΗΣ ΒΑΡΥΜΠΟΜΠΗΣ!!!Ο 36αχρονος ΕΚΤΕΛΕΣΤΗΚΕ ΜΕ ΣΥΜΒΟΛΑΙΟ ΘΑΝΑΤΟΥ ΓΙΑΤΙ ΕΔΙΝΕ ΠΛΗΡΟΦΟΡΙΕΣ ΣΤΗΝ ΑΣΦΑΛΕΙΑ!!!!\nMarkella Toufexi Πέμπτη, Ιανουαρίου 14, 2016 ΑΠΟΨΕΙΣ, ΕΛΛΑΔΑ, ΚΟΣΜΟΣ, ΠΕΡΙΕΡΓΑ\nΕντολή εκτέλεσης για τον «Γκας»!!!Για τις πληροφορίες που έδινε στην Ασφάλεια!!!\n«O «Γκας», όπως ήταν το ψευδώνυμό του, ίσως πλήρωσε τουλάχιστον δέκα σημαντικές πληροφορίες που έδωσε στις διωκτικές αρχές για υποθέσεις ναρκωτικών.\nΕίχε αποφυλακισθεί το 2014 με τη χρήση ευεργετικών διατάξεων του σχετικού νόμου.\nΕίναι χαρακτηριστικό ότι στις φυλακές Κορυδαλλού και Μαλανδρίνου, όπου κρατείτο, είχε μπει σε καθεστώς άτυπης προστασίας υπό τον φόβο ανταποδοτικού κτυπήματος από εμπόρους ναρκωτικών.\nΥπήρχαν μάλιστα πληροφορίες ότι μέσα στις φυλακές «πωλούσε» αντί αμοιβής σε συγκρατουμένους του πληροφορίες για διακίνηση ναρκωτικών προκειμένου και αυτοί με τη σειρά τους να παίρνουν βεβαιώσεις πληροφοριοδοτών και να βγαίνουν συντομότερα από τις φυλακές. Όλα αυτά δυστυχώς τα γνώριζαν πολλοί αντίπαλοί του και ίσως η δολοφονία της Βαρυμπόμπης σχετιζόταν με αυτές τις επιλογές του.\nΉταν το φρικτό τέλος ενός ανθρώπου που είχε τεράστια εισοδήματα από εμπορικό κέντρο στο Μαρούσι, φίλους από τον επιχειρηματικό κόσμο και κοσμική ζωή. Όμως η σχέση του με τα ναρκωτικά ήταν γι” αυτόν μοιραία…»\nΑυτό ανέφεραν στο «Βήμα» στελέχη των αρχών ασφαλείας, όπως και άλλα άτομα που γνώριζαν τον 36χρονο Κ.Α., που βρέθηκε δολοφονημένος με 12 σφαίρες σε χωματόδρομο της Βαρυμπόμπης προ διημέρου.\nΤο μπλέξιμο με τα ναρκωτικά\nΓρήγορα όμως άρχισε η εμπλοκή του με υποθέσεις ναρκωτικών έχοντας, σύμφωνα με την ΕΛ.ΑΣ., επαφές με έλληνες και αλβανούς διακινητές. Είχε συλληφθεί το 2004 από αξιωματικούς της Υποδιεύθυνσης Δίωξης Ναρκωτικών για κατοχή σημαντικής ποσότητας χασίς, 500 χαπιών ecstasy, κοκαΐνης κ.ά. που είχαν βρεθεί σε υπό κατασκευή εμπορικό κέντρο στο Μαρούσι -αξίας άνω των 10 εκατ. ευρώ- που ανήκε στην οικογένειά του.\nΎστερα από φυλάκιση πέντε ετών, το 2011 είχε συλληφθεί και πάλι από αστυνομικούς του Τμήματος Ασφαλείας Κορυδαλλού για υπόθεση κατοχής 50 κιλών χασίς, μισού κιλού κοκαΐνης και ενός κιλού αμφεταμίνης. Τότε τα ναρκωτικά είχαν βρεθεί σε διαμέρισμα στην περιοχή του Χίλτον.\nΛίγο μετά τη σύλληψή του άρχισε να δίνει σημαντικές πληροφορίες στην ΕΛ.ΑΣ. για σωρεία υποθέσεων, ανάμεσα στις οποίες τη μεταφορά 200 κιλών χασίς από Αλβανούς, διακινήσεις ηρωίνης, κοκαΐνης κ.ά. Με βάση τις σχετικές ευεργετικές διατάξεις απέφυγε την ισόβια ποινή που προβλεπόταν για το αδίκημά του και λίγο μετά την καταδίκη του σε δεύτερο βαθμό σε δέκα χρόνια κάθειρξη, αποφυλακίσθηκε.\nΩστόσο σύμφωνα με πληροφορίες μέσα στη φυλακή είχε δεχθεί απειλές από άλλους κρατουμένους για υποθέσεις ναρκωτικών που τον θεωρούσαν υπεύθυνο της σύλληψής τους. Είχε ληφθεί μέριμνα ώστε στη διάρκεια της κράτησής του να αποφύγει δολοφονική επίθεση.\nΛαμπρόπουλος Βασίλης Γ.veteranos.gr


Ν. Ηλιόπουλος: Ο Μητσοτάκης παραδέχθηκε συγκάλυψη της υπόθεσης Λιγνάδη επί 15 ημέρες\n«Ο πρωθυπουργός είπε ότι από τον κ. Λιγνάδη ζητήθηκε να παραιτηθεί. Αν τον πιστέψουμε, τότε παραδέχθηκε με τον πιο πανηγυρικό τρόπο τη συγκάλυψη, γιατί ουσιαστικά υποστήριξε ότι η καταγγελία του Νίκου Σ. στις 6/2 ήταν αρκετή για να ζητηθεί η παραίτηση του Δημήτρη Λιγνάδη, αλλά δεν ήταν αρκετή για να ζητηθεί από την κυβέρνηση η παρέμβαση της Δικαιοσύνης», επεσήμανε ο Νάσος Ηλιόπουλος. «Και τα δύο μαζί δεν γίνονται όμως», σημείωσε χαρακτηριστικά, λέγοντας ότι «όπως δείχνουν όλα αυτά, έχουμε κάθε δίκιο να μιλάμε για σκάνδαλο Μενδώνη-Λιγνάδη». «Ο βούρκος είναι η προσπάθεια συγκάλυψης», τόνισε.


To 70s look της Ηλιάνας Παπαγεωργίου είναι σούπερ τάση - COPY THE LOOK - Youweekly\nΑντίγραψέ το εύκολα και οικονομικά!\nCOPY THE LOOK 27.04.2021 17:01\nΗ 33χρονη καλλονή... χτύπησε για άλλη μία φορά, δημιουργώντας ένα από τα πιο trendy looks της σεζόν, που όλες ζηλέψαμε. Η Ηλιάνα Παπαγεωργίου αποτελεί τη χαρά της ζωής όχι μόνο στην εκπομπή Pop up στον Alpha αλλά και στις εμφανίσεις της, αφού πάντα είναι to-the-point και απόλυτα στυλάτη. Μοντέλο στην... καταγωγή, ξέρει καλά τις τάσεις, γνωρίζει απέξω κι ανακατωτά τα trends (μάθε τα κι εσύ εδώ) και εφαρμόζει τους κανόνες κατά γράμμα. Φυσικά η μόδα επ ουδενί την... φοράει, αφού η ίδια απογειώνει εύκολα κάθε look.\nΗ ίδια επέλεξε ένα outfit, δηλώνοντας μάλιστα πως είναι και από τα αγαπημένα της (σύμφωνα με τα σχόλιά της στην εν λόγω φωτογραφία που ανέβασε στον προσωπικό της λογαρισαμό στο Ιnstagram) που μας μεταφέρει δεκαετίες πριν, και όχι άδικα, καθώς η επιστροφή στο... στυλιστικό μας παρελθόν είναι μεγάλη τάση.\nΤο look της Ηλιάνας\nΗ αλήθεια είναι πως η μόδα τα τελευταία 2 χρόνια επιστρέφει διαρκώς στο ένδοξο παρελθόν της, δείχνοντας μια λατρεία στα 70s, μέσα από ρούχα, παπούτσια και αξεσουάρ. Τα ρετρό στοιχεία πάιζουν πολύ είτε θέλεις να δημιουργήσεις ένα total look, όπως έκανε η Ηλιάνα, είτε θέλεις απλώς να βάλεις μερικές vintage πινελιές στην εμφάνισή σου.\nΗ Ηλιάνα επέλεξε μια ριγέ εφαρμοστή μπλούζα, που τη συνδύασε με καμπάνα λευκό denim παντελόνι (δες εδώ τα καλύτερα από το Bershka) και κάμελ αξεσουάρ, ήτοι εντυπωσιακές πλατφόρμες και μια ζώνη με χρυσαφί αγκράφα στη μέση. Εσύ θα το πετύχεις εύκολα, με τις επιλογές που σου δίνω, ενώ εάν βγεις βόλτα το πρωί, μην ξεχάσεις να φορέσεις ένα ζευγάρι τετράγωνα κοκάλινα γυαλιά ηλίου, για το απόλυτο 70s look! (Σκέψου την πρωταγωνίστρια στη σειρά The Serpent του Netflix που κάνει θραύση με το στυλ της της ίδιας δεκαετίας.)\nΡιγέ μπλουζάκι, €17,95, United Colors of Benetton\nΤζιν λευκό παντελόνι καμπάνα, €29,95, Zara\nΚάμελ πέδιλα, €54, Arte Piedi\nΚάμελ ζώνη με χρυσαφί αγκράφα, Liu Jo, €62, modivo.gr


18 Ιανουαρίου 2020 16:04\nαγόρευση Πολιτικής Αγωγής\nμέλισσες ή λύκοι\nΑΠΟ ΤΗΝ ΑΓΟΡΕΥΣΗ ΣΥΝΗΓΟΡΟΥ ΠΟΛΙΤΙΚΗΣ ΑΓΩΓΗΣ\nΣτην κατάθεση δύο φοιτητριών για τη δολοφονία του Παύλου Φύσσα αναφέρθηκε ένας εκ των συνηγόρων της Πολιτικής Αγωγής στη δίκη της «Χρυσής Αυγής», Θανάσης Καμπαγιάννης, η οποία και συγκίνησε το ακροατήριο.\nΟ συνήγορος των Αιγυπτίων αλιεργατών, που δέχθηκαν δολοφονική επίθεση από τα τάγματα εφόδου της ναζιστικής οργάνωσης «Χρυσή Αυγή», κλείνοντας την αγόρευσή του αναφέρθηκε στην ιστορία δυο νεαρών κοριτσιών που υπήρξαν αυτόπτες μάρτυρες της δολοφονίας του Παύλου Φύσσα και κατέθεσαν στη δίκη.\nΟ Θανάσης Καμπαγιάννης ανέφερε: «Θέλω να επισημάνω ότι ήταν πολύ σημαντική η προσέλευση των μαρτύρων. Σε όλες τις υποθέσεις. Ειδικά στη δική μας περίπτωση, η προσέλευση των Αιγύπτιων αλιεργατών, ανθρώπων που είναι ξένοι, σε μια ξένη χώρα, που δεν ήρθαν εδώ για φασαρίες ούτε γι να κάνουν πολιτικό αγώνα. Ήρθαν για το μεροκάματο. Ήταν σημαντικό ότι βρήκαν το θάρρος, αφύλαχτοι, επώνυμοι, να σταθούν και να δείξουν. Από αυτή την άποψη αν κάτι μας κράτησε σε αυτήν την πολύχρονη διαδικασία, ήταν ότι γνωρίσαμε συμπολίτες μας που στάθηκαν όρθιοι, τη δύσκολη στιγμή. Σας είπε ο κ. Γκούτης, «όταν δεν τους είχαν πιάσει ακόμα, όλη η γειτονιά μου ήταν μαγκωμένη. Με το που τους πιάσανε, ήρθαν όλοι και μου είπαν τους πιάσανε επιτέλους, καλά τους κάνανε». Το δύσκολο κ. Πρόεδρε είναι όταν είσαι μόνος. Όταν δεν νιώθεις να έχεις τις πλάτες της κοινωνίας δεδομένες. Η κυρία Ανδρομάχη Παπαζήση, που στάθηκε μπροστά στους φουσκωτούς με τον βουλευτή τους, τον Μπαρμπαρούση, ήταν τόσο μόνη. Κι όμως είπε την επόμενη μέρα, που έγινε θέμα, «μ' αγκάλιασε όλο το Μεσολόγγι».\nΠιο σημαντικές θεωρώ ότι ήταν οι δύο φοιτήτριες, η Δήμητρα Ζώρζου και η Παρασκευή Καραγιαννίδου. Δυο νέες κοπέλες που βρέθηκαν τυχαία σ' ένα παγκάκι να λένε τα δικά τους και κατέληξαν να γίνουν αυτόπτες μάρτυρες της σημαντικότερης πολιτικής δολοφονίας της γενιάς μας, τουλάχιστον των τελευταίων δεκαετιών. Και δεν φοβήθηκαν να δώσουν το όνομά τους και θυμόσαστε ότι οι αστυνομικοί ότι έκαναν έκκληση, αλλά πολύ λίγοι το έκαναν, από πολύ κόσμο που το είχε δει, γιατί το έγκλημα έγινε «σε δημόσια θέα». Και κάνανε αυτό το βήμα και τους είμαστε ευγνώμονες γι΄αυτό.\nΣτις πολλές ώρες αναμονής αυτής τη δίκης, μαθαίναμε πράγματα. Ένα από αυτά ήταν μια συνομιλία που είχε τυχαία, μεταγενέστερα, η μητέρα της Παρασκευής Καραγιαννίδου με την κυρία Φύσσα. Το βράδυ εκείνο, η Καραγιαννίδου επικοινώνησε με τη μητέρα της για να της πει ότι είναι σε ένα αστυνομικό όχημα, ότι υπήρξε αυτόπτης μάρτυρας μιας δολοφονίας και ότι πάει να καταθέσει. Και η μητέρα της είπε τότε: «κατέβα τώρα από το αυτοκίνητο όπου κι αν είσαι, πάρε ένα ταξί και γύρνα σπίτι σου»,. Και η Καραγιαννίδου της απάντησε: «αν ήταν κάτω πεσμένος ο αδελφός μου, θα έλεγες το ίδιο;». Και την αψήφησε. Και πήγε και κατέθεσε. Τι φοβερό επεισόδιο στη ζωή ενός ανθρώπου. Να έχεις κάνει ένα παιδί, ένα κορίτσι, να μεγαλώνει, να γίνεται μια νέα κοπέλα, να ενηλικιώνεται, να έρχεται η ώρα να απογαλακτιστεί, να σε αψηφήσει. Και να χτυπάει το τηλέφωνο μετά τα μεσάνυχτα, να ακούς το παιδί σου να σου λέει ότι χύθηκε αίμα, ότι έχει εμπλακεί σ αυτή την ιστορία και ότι πάει να καταθέσει. Και να σε αψηφάει έτσι. Σε μια τέτοια περίπτωση. Τι φόβο θα πρέπει να ένιωσε αυτή η μάνα εκείνο το βράδυ. Αλλά και τι καμάρι.\nΔεν ξέρουμε για σας κ. Πρόεδρε, αλλά για εμάς αυτές οι δυο νεαρές κοπέλες είναι ο λόγος που μπορούμε να κοιμόμαστε τα βράδια. Μέσα σε ένα ζοφερό τοπίο, για την κοινωνία, για τον κόσμο, αυτές οι δύο νεαρές κοπέλες εκτέλεσαν τα πολιτικά τους καθήκοντα, με την πραγματική έννοια του όρου «πολιτικά». Γιατί εκείνη την άγρια νύχτα, δεν έδρασε μόνο ο κόσμος των λύκων, γιατί αγέλη λύκων ήταν αυτοί που χίμηξαν πάνω στον Παύλο Φύσσα. Αλλά έδρασε, αναδύθηκε και ο κόσμος των μελισσών, ο κόσμος της αλληλεγγύης, της ανθρωπιάς, ο κόσμος που βλέπει κάτω πεσμένο έναν άνθρωπο και δεν λέει «να ένας ξένος», αλλά λέει «να ο αδελφός μου». Γι' αυτό τον λόγο περισσότερο από κάθε άλλο μάρτυρα, στην περίπτωση αυτών των δύο νεαρών γυναικών, καλείστε όχι μόνο να κρίνετε την αξιοπιστία τους, αλλά καλείστε κυρίες και κύριοι δικαστές να τοποθετηθείτε: Κι εσείς κ. Πρόεδρε, με ποιόν είστε. Με τις μέλισσες ή με τους λύκους;».\nΠροηγούμενο Πάτρα: Πρεμιέρα για το Καρναβάλι - Το βράδυ η τελετή έναρξης με την παράδοση του καρναβαλικού λαβάρου\nΕπόμενο Λαζόπουλος: «Ο Τσίπρας παρασύρεται από συγκίνηση, ο Κυριάκος δεν είναι λαϊκιστής, έχει αλάρμ»


THIVA POST: ΟΙ ΜΥΘΟΙ ΕΙΝΑΙ ΚΑΛΟΙ ΓΙΑ ΟΛΟΥΣ...\nΤο κίνημα αυτό, γιατί ακριβώς υπάρχει, καταδικάζει τις στατικές μορφές των ιδανικών και αναγκάζει στη συνεχή δυναμική ανανέωση των συνθημάτων και των επινοημάτων της πολιτικής. Αυτός είναι ο λόγος που η πολιτική εκμετάλλευση της αντίθεσης μεταξύ ατομισμού και κοινωνισμού προσέλαβε αυτήν την έντονη εικόνα.\nΟ ωφελισμός, που φαίνεται δυνατότερος μα και νωθρότερος από τη ραστώνη των απολαύσεων, που παρέχει μια δεδομένη κατάσταση, τους απομακρύνει από τη σαφή αντίληψη της κοινωνικής ροής, που είναι το διαρκές γίγνεσθαι.\nΗ φαντασία του, αντί να δουλεύει για να χαλκεύει καινούργιες μορφές προσαρμογής των συμφερόντων των πολιτών, εξαντλείται στην επινόηση χάρτινων πύργων και χαμηλών μύθων, που συκοφαντούν κάθε υποτιθέμενο ατίθασο και κάνουν έτσι να δημιουργείται σιγά και αθόρυβα το αντίθετο ρεύμα. Η αντίδραση του και το δυνάμωμα του είναι, το συνηθέστερον, αποτέλεσμα της μωρίας και της έλλειψης φαντασίας των κρατούντων.\nΕίναι απότοκος της αυταρχικής αντίληψης άσκησης της εξουσίας. Της άκρατης ψευδολογίας και της "καταθλιπτικής" δημαγωγίας. Τα προηγούμενα και τα παραλειπόμενα όλων των μεγάλων κρίσεων και αντιδράσεων, το καταδείχνουν αυτό αδιάσειστα.\nΣτη συνείδηση εξάλλου του πολιτισμένου ανθρώπου παρουσιάζει η εποχή μας δύο μεγάλα προβλήματα, που αναζητεί το μυαλό να τα λύσει, συμβιβάζοντας τα με την πνευματική απόσταση του μέχρι τώρα γνωστού κύκλου των κοινωνικών αξιών. Και τα δύο αυτά προβλήματα αναφέρονται στον καιρό μας.\nΜε το ένα, το τι χαρακτηρίζει την εποχή και συνεπώς τι την ομοιάζει και τι την ξεχωρίζει από τις άλλες εποχές και, ακόμη περισσότερο, από εκείνους που η πνευματική εμπειρία του σύγχρονου ανθρώπου έχει εξοικειώσει με τη σημερινή πραγματικότητα. Αυτό λοιπόν το πρόβλημα είναι στατικό και εξωτερικό, είναι μάλλον άχρωμο και ψυχρό.\nΤο δεύτερο πρόβλημα είναι, αντίθετα, δυναμικό και εσωτερικό.Είναι χρωματισμένο με την πορφύρα της αξιολογικής σύγκρισης. Πλεονεκτεί ή μειονεκτεί η εποχή μας; Ανεβαίνει ή κατεβαίνει ο πολιτισμός μας σ' αυτήν; Πηγαίνουμε σε πληρέστερες μορφές ζωής ή οπισθοδρομούμε σε ατελέστερες κοινωνικές συνθέσεις;\nΕίναι φανερό πως τα δύο αυτά προβλήματα έχουν άμεση σχέση μεταξύ τους. Η διαφορά φαίνεται μερικές φορές από τη δεύτερη αξιολογική κρίση. Ο συντηρητισμός που με την κοντόφθαλμη λογική του κλαίει πάντα την παρακμή της εποχής του, δημιουργεί για τον εαυτό του το πρόβλημα διαφοράς, που ο άλλος άνθρωπος δεν τη βλέπει και που δεν υπάρχει.


Η θεομίσητη βλασφημία και η τροποποίηση του Ποινικού Κώδικα – GreekPress\nΗ θεομίσητη βλασφημία και η τροποποίηση του Ποινικού Κώδικα\nΝικόλαος Ζαχαριάδης,Ζούμε σε εποχή ανακατατάξεων και αναταράξεων. Σοδόμων και Γομόρων….\nΠρόεδρος της Ενώσεως Θεολόγων Ηλείας και\nΠρόεδρος Ιεροψαλτών Ηλείας\nΖούμε σε εποχή ανακατατάξεων και αναταράξεων. Σοδόμων και Γομόρων…..\nΣήμερα, όποιος πιστεύει στο Θεό είναι γραφικός. Όποιος είναι πατριώτης είναι εθνικιστής. Ο μεγάλος μας μουσικοσυνθέτης Μίκης Θεοδωράκης τονίζει ότι : «Φτάσαμε στο θλιβερό σημείο να απολογούμεθα για τον πατριωτισμό μας…..».\nΖούμε έντονα την εισβολή του συστήματος με θλιβερές συνέπειες……..\nΆθεη παιδεία- διάλυση οικογένειας, σεξουαλική αποχαλίνωση και διαστροφή, αποχριστιανισμός και αφελληνισμός είναι τα συντρίμμια της Νέας Τάξης Πραγμάτων και ξεχαρβαλωμάτων!!! Νόμοι σήμερα αντίθετοι προς τις εντολές του Θεού. «Πάσα παράβασις και παρακοή, έλαβεν ένδικον μισθαποδοσίαν» (Εβραίους, κεφ. 2 στιχ.2)\nΒλασφημία !! Βλασφημία !!\nΗ Ιερά κοινότητα του Αγίου Όρους, σε επιστολή της προς το Ελληνικό Κοινοβούλιο συνιστά να μη καταργηθεί ο Ποινικός Κώδικας στα άρθρα 198,199 και 201 που αναφέρεται, στην κακόβουλη βλασφημία, την καθύβριση και στην περιύβριση ακόμα και των νεκρών. Η βλασφημία κατήντησε μολυσματική και μεταδοτική. Ο αείμνηστος μέγας διδάσκαλός μου λόγιος Αγιορείτης μοναχός, Θεόκλητος Διονυσιάτης αποκαλούσε τη ΒΛΑΣΦΗΜΙΑ ΧΟΛΕΡΑ της ψυχής !!!\nΚάθε άνθρωπος, έχει ένα όνομα στη κοινωνία. Έχει αξίωση να τον τιμούν και να τον υπολήπτονται. Μια λαϊκή παροιμία λέει : «Καλύτερα να βγει το μάτι σου παρά το όνομά σου».\nΤολμάς να βρίσεις τη Μάνα και τον Πατέρα του άλλου; Τολμάς να βρίσεις επώνυμους ; Βρίζουν και βλασφημούν το Χριστό, την Παναγία, τους Αγίους….. τα ιερά και τα όσια……\nΟι βλάσφημοι ανοίγουν τα βρωμερά τους στόματα και βγάζουν σκορπιούς και φίδια και εκπέμπουν βόρβορο και λάσπη!!! Έρχεται ο ίδιος ο νόμος να καταργήσει τον Ποινικό Κώδικα περί βλασφημίας (άρθρο 17). Γερμανικό περιοδικό προ πενταετίας αναφέρει ότι στην Ελλάδα μόνο από τα τηλέφωνα των Αθηνών ακούγονται 10.000 βλασφημίες από τις 8:00 το πρωί έως τις 9:00 το πρωί. Μόνον για 1 ώρα. Φοβερόν !!! Οικτρόν !!!\nΗ λέξη βλάσφημος παράγεται από το βλαβ και φήμη και από το επίθετο Βλαξ. Αρχικά εσήμαινε δυσφήμηση και κακολογία. Στην εκκλησιαστική έκφραση σημαίνει προσβολή κατά του θείου ιερών και οσίων της πίστεώς μας. Θεομίσητη βλασφημία !!! Καλύπτεται και επίσημα. Τολμάς να βλασφημήσεις τον Μωάμεθ; Οι Μουσουλμάνοι θα σε οδηγήσουν σε θάνατο. Στην Αβησσυνία της Αφρικής τους βλάσφημους, τους παίρνουν σε μια πλατεία και τι τους κάνουν; Τους ξεριζώνουν τη γλώσσα. Ναι τη γλώσσα!!! Ο Χριστός δεν ξεριζώνει γλώσσες, ούτε συμμεριζόμεθα τέτοιου είδους απάνθρωπα μέσα. Ο Μέγας Βασίλειος τονίζει: «Ο αμαρτωλός παραβαίνει μια εντολή, ενώ ο βλάσφημος βρίζει το νομοθέτη Θεό».\nΗ βλασφημία είναι δείγμα χυδαιότητας και αχαριστίας προς το Θεό. Η βλασφημία είναι πυρ – είναι όλεθρος, είναι κατάρα και καταστροφή…..\n1) Βλασφημάς δεν είσαι χριστιανός.\n2) Βλασφημάς δεν είσαι άνθρωπος.\n3) Βλασφημάς δεν είσαι Έλληνας γιατί η Ελλάδα μας, από αρχαιοτάτων χρόνων ήταν χώρα ευσεβών ανθρώπων. Έκτιζε Παρθενώνες και Αγιές Σοφιές.\n4) Βλασφημάς είσαι χειρότερος από το διάβολο Δυστυχώς αυτή έγινε συνήθεια.\nΈνας βλάσφημος κατόπιν προτροπής φωτισμένου πνευματικού για κάθε βλασφημία κατέθετε 40 δραχμές. Σε μια μέρα ξεστόμισε 100 βλασφημίες 100Χ40 = 4.000 δρχ. δηλαδή 12,00 ευρώ. Τα κατέθεσε σε ένα ορφανοτροφείο. Έτσι έκοψε την θεομίσητη βλασφήμια. « Ως φυλάσσει το στόμα αυτού και τη γλώσσα, διατηρεί εκ θλίψεως τη ψυχήν αυτού» (Παροιμίες, κεφ.21ο , στιχ.23).\nΤο αγιογραφικό προτρέπει: «Μη πλανάσθε Θεός ου μυκτηρίζεται» (Μάρκος, κεφ.13ο, στιχ.5).\nΠου είναι η Μητέρα εκκλησία; Ποιους άλλους ελιγμούς θα δούμε; Που πορευόμεθα; Οδηγούμεθα σε σχίσματα προς την Ουνία μέσω Ουκρανίας, για να φτάσουμε στο Παπισμό, ο οποίος υποστηρίζει σήμερα διοικητική ΕΝΟΤΗΤΑ και όχι Πνευματική που το ΑΓΙΟ ΠΝΕΥΜΑ του Θεού μας καλεί συνεχώς σε ΕΝΟΤΗΤΑ ΘΕΟΥ…..Εμείς θα αγωνιστούμε …..και σύμφωνα με την Πατριαρχική εγκύκλιο του 1848 με Πατριάρχη Κωνσταντινουπόλεως τον Άνθιμο άλλους Πατριάρχες και περί αυτού Ιεραί συνοδοί αποφάνθηκαν ότι : «…. αυτός ο λαός το χριστεπώνυμο πλήρωμα της Εκκλησίας μας, θέλει το θρήσκευμά του, αιωνίως αμετάβλητον….Υπερασπιστής και φρουρός της Αποκάλυψης του Θεού είναι τούτο το σώμα της Εκκλησίας μας – ο πιστός λαός του Θεού».\nΟι καιροί ου μενετοί …… «Εξαγοραζόμενοι τον καιρόν\nότι αι ημέραι πονηραί εισί» (Εφεσίους, κεφ.5ο, στιχ.15-16).\n«Αντίστητε τω διαβόλω και φεύξε ται αφ’ υμών» (Ιακώβου, κεφ. 4ο, στιχ.7).\nΚαταθέτω αγανακτισμένος και ανθίσταμαι οργισμένος\nΗ Αγία Λούκια, συνελήφθη από τον Ρήξο Βικάριο, που την ανάγκαζε να θυσιάσει στα είδωλα και ν' αρνηθεί τον Χριστό.


Ιστολόγιο Διαλόγου για ΣΥΝ και ΣΥΡΙΖΑ: Τασία Χριστοδουλοπούλου: Το τέλος του εκλογικού ΣΥΡΙΖΑ\nΤασία Χριστοδουλοπούλου: Το τέλος του εκλογικού ΣΥΡΙΖΑ\nΖούμε την κρίση (και το τέλος;) του εκλογικού ΣΥΡΙΖΑ. Όχι μόνο γιατί το εκλογικό αποτέλεσμα ήταν κατώτερο των προσδοκιών μας, αλλά και γιατί ο ΣΥΡΙΖΑ, ως εκλογική συμμαχία μόνο, δεν μπορεί να εμπνέει και να στρατεύει.\nΟ εκλογικός ΣΥΡΙΖΑ φαίνεται ότι τελείωσε με τις εκλογές του 2007. Ακολούθησε μια ερμαφρόδιτη πορεία τα επόμενα χρόνια, που παρήγαγε τριβές, εσωστρέφεια, νοσηρότητα και ιδιοτελείς κοντόθωρες πολιτικές επιδιώξεις. Χωρίς να θέλω να ακυρώσω την παρέμβασή μας σε κρίσιμα κοινωνικά μέτωπα, που μας χάρισαν και το 4,7% , θέλω να υπογραμμίσω ότι η κύρια μορφή ενωτικής και συλλογικής παρέμβασής μας ήταν η εκλογική. Κλονίστηκε σ' αυτές τις εκλογές και μείναμε πίσω.\nΔεν είναι λοιπόν τυχαίοι οι σεισμοί και οι μετασεισμοί που ακολούθησαν. Ο προβληματισμός όμως που άνοιξε στον ΣΥΡΙΖΑ και στον κόσμο του δεν μπορεί παρά να προκαλεί βάσιμη αισιοδοξία για την υπέρβαση της κρίσης. Το επίδικο της περιόδου δεν είναι η δημιουργία ενός ενιαίου κόμματος, όπως αβάσιμα διακινείται για να κινητοποιηθούν κομματικά ανακλαστικά, αλλά αν μπορεί ο νέος ΣΥΡΙΖΑ, που όλοι θέλουμε, να ανταποκριθεί στις ανάγκες της κοινωνίας. Ο εκλογικός ΣΥΡΙΖΑ δεν είχε ανάγκη ούτε από μέλη ούτε από δημοκρατία και συμμετοχή. Λίγοι και συγκεντρωτικά, αποφάσιζαν τα κρίσιμα. Ο πολιτικός όμως ΣΥΡΙΖΑ πρέπει να έχει μέλη και οξυγόνο, δηλαδή δημοκρατικές διαδικασίες. Επαναπαυμένοι στις δάφνες των δημοσκοπήσεων, ξεχάσαμε ότι η μεγαλύτερη παράταξη της αριστεράς είναι οι ανέντακτοι/ες, που δεν θέλουν να οργανωθούν σε καμία συνιστώσα, αλλά στο κοινό εγχείρημα και στο κοινό πρόγραμμα. Ξεχάσαμε ότι, χωρίς αυτούς, ούτε η απήχηση μας μεγαλώνει ούτε συνθέσεις μπορούν να υπάρξουν.\nΑυτό λοιπόν που απαιτείται, δεν είναι διορθωτικές κινήσεις στον εκλογικό ΣΥΡΙΖΑ, αλλά τομές, οργανωτικές και πολιτικές, που θα εξασφαλίζουν μέλλον στο εγχείρημα.\nΑναρτήθηκε από Avgi Blog 19 Ιουλ 2009 στις 12:00 π.μ.


Δόξα: Στα πράσινα 22χρονος επιθετικός από τις ακαδημίες της Μπενφίκα! | Goal News Cy\nΑ' ΚΑΤΗΓΟΡΙΑΔΟΞΑΔόξα: Στα πράσινα 22χρονος επιθετικός από τις ακαδημίες της Μπενφίκα!\nΔόξα: Στα πράσινα 22χρονος επιθετικός από τις ακαδημίες της Μπενφίκα!\nΑνακοίνωση εξέδωσε το διοικητικό συμβούλιο της Δόξας μέσω της οποίας ενημερώνει για τον δανεισμό του Ζοάο Ντιάγκο Άλβες Ροντρίγκες από την Μπελενένσες.\n«Το Σωματείο ΔΟΞΑ Θ.Ο.Ι. ΚΑΤΩΚΟΠΙΑΣ ανακοινώνει το δανεισμό του Πορτογάλου ποδοσφαιριστή Joao Diogo Alves Rodrigues (KIKAS) από την πορτογαλική ομάδα Belenenses. Ο KIKAS γεννήθηκε στις 17/09/1998 (22 ετών) και αγωνίζεται ως επιθετικός. Ξεκίνησε την καριέρα του από τις ακαδημίες της Benfica και στη συνέχεια αγωνίστηκε στην Belenenses και Vilafranquense. Επέλεξε να αγωνίζεται με τον αριθμό 98. Καλωσορίζουμε τον KIKAS στην οικογένεια της Δόξας και του ευχόμαστε κάθε επιτυχία».


Απόσταση μεταξύ Πολύκαστρο Κιλκίς και Αγ. Γεώργιος Κερατσινίου Αττικής | apostaseis.gr\nΑπό Πολύκαστρο προς Αγ. Γεώργιος Κερατσινίου\nΑπόσταση Πολύκαστρο Κιλκίς - Αγ. Γεώργιος Κερατσινίου Αττικής\nΠιο κάτω θα βρείτε την απόσταση Πολύκαστρο νομού Κιλκίς με Αγ. Γεώργιος Κερατσινίου νομού Αττικής και πληροφορίες για τη διάρκεια οδήγησης, το κόστος καυσίμου και την απόσταση σε εύθεια γραμμή με την αντίστοιχη διάρκεια πτήσης.\nΔείτε επίσης και πληροφορίες για την αντίθετη κατεύθυνση όσον αφορά την απόσταση Αγ. Γεώργιος Κερατσινίου Αττικής - Πολύκαστρο Κιλκίς


eKorinthos • Ισχυρές καταιγίδες και χιόνια τις επόμενες ώρες - Κακοκαιρία και στην Αττική\nΑρχική Επικαιρότητα Ισχυρές καταιγίδες και χιόνια τις επόμενες ώρες – Κακοκαιρία και στην Αττική\nΙσχυρές καταιγίδες και χιόνια τις επόμενες ώρες – Κακοκαιρία και στην Αττική\nΧειμωνιάτικη επίθεση τις επόμενες ώρες\n– Που θα εκδηλωθούν ισχυρές καταιγίδες, που θα πέσουν χιόνια\n– Τι θα γίνει με την κακοκαιρία στην Αττική\n– Σε ισχύ έκτακτο δελτίο επικινδυνων φαινομένων από την ΕΜΥ\nΠρόσκαιρη χειμωνιάτικη επιδείνωση του καιρού κυρίως στις κεντρικές και νότιες περιοχές που έχει ξεκινήσει από το Ιόνιο, προχωράει στην Στερεά Ελλάδα, την Πελοπόννησο, την Κρήτη και αργότερα στο Αιγαίο.\nΠεριμένουμε ισχυρές βροχές και κατά τόπους έντονες καταιγίδες κυρίως στις νοτιότερες και νησιωτικές περιοχές αλλά και χιόνια στα ηπειρωτικά και σε ημιορεινές περιοχές της δυτικής Θεσσαλίας, της κεντρικής Στερεάς και της Πελοποννήσου από 500 με 600 μέτρα υψόμετρο και πάνω. Χιόνια θα πέσουν ακόμη και στα βουνά της Κρήτης.\nΟι πόλεις στις οποίες θα ειναι έντονα τα φαινόμενα τις επόμενες ώρες είναι το Άργος, το Ναυπλιο, η Κόρινθος, το Λεωνίδιο, τα Κύθηρα, η Αθήνα, τα Χανιά, οι Σπέτσες, η Υδρα, η Αίγινα, το Λαύριο, η Κάρυστος, η Κέα και η Άνδρος. Από το απόγευμα η κακοκαιρία θα επηρεάσει την Κύμη, την Σκύρο, τον Αι Στράτη, την Αλλονησο, τη Σάμο, την Ικαρία, τη Μυτιλήνη, τη Λήμνο.\nΟι άνεμοι στο Ιόνιο αρχικά θα πνέουν νότιοι 5 με 6 μποφόρ και τοπικά 7 μποφόρ, όμως σιγά – σιγά και από τα βορειδυτικά θα γυρίσουν σε βοριάδες με την ίδια ένταση. Και στο Αιγαίο αρχικά οι άνεμοι θα πνέουν νότιοι και από νωρίς το μεσημέρι και μετά θα γυρίσουν σε βοριάδες με ένταση εως 7 μποφόρ. Η θερμοκρασία θα κυμανθεί στη βόρεια Ελλάδα από -3 εως 11 βαθμούς, στα κεντρικά από 2 εως 14 βαθμούς και στα νησιά από 6 εως 15 βαθμούς και στην Κρήτη και εως 17 βαθμούς κελσίου στη Ρόδο.\nΣτην Αττική από το πρωί επικρατούν νεφώσεις με βροχές και μετά το μεσημέρι θα εκδηλωθούν καταιγίδες οι οποίες το απόγευμα στο Λαύριο και στα νησιά του Αργοσαρωνικού θα είναι ισχυρές. Χιόνια θα πέσουν στον Κιθαιρώνα από τα 800 μέτρα υψόμετρο και πάνω και στην Πάρνηθα από τα 1.000 μέτρα υψόμετρο και πάνω. Οι άνεμοι θα πνέουν βόρειοι – βορειοανατολικοί 4 με 5 μποφόρ αλλά στα ανοιχτά το απόγευμα θα φτάσουν ακόμη και τα 7 μποφόρ. Η θερμοκρασία θα κυμανθεί από 7 εως 13 βαθμούς κελσίου.\nΣτη Θεσσαλονίκη περιμένουμε νεφώσεις αλλά και διαστήματα με ηλιοφάνεια. Ωστόσο ίσως εκδηλωθουν κάποιες σποραδικές, τοπικές βροχές. Οι άνεμοι θα πνέουν βόρειοι 3 με 4 μποφόρ ενώ ο υδράργυρος θα κυμανθεί από 4 εως 11 βαθμούς κελσίου.\nΒελτιώνεται ο καιρός το Σάββατο – Που θα “επιμείνουν” τα φαινόμενα\nΤο Σάββατο ο καιρός βελτιώνεται στο μεγαλύτερο μέρος της χώρας εκτός από τα ανατολικά και νότια νησιωτικά τμήματα της Ελλάδας, όπου εκεί θα εξακολουθήσουν οι βροχές και οι καταιγίδες κυρίως τα ξημερώματα και εως το μεσημέρι.\nΟι περιοχές που θα εκδηλωθούν φαινόμενα ειναι η Σκύρος, η Σκιάθος, η Σκόπελος, ο Αι-Στράτης, η Αλλόνησος, η Λήμνος, η Μυτιλήνη, η Χίος, η Σάμος και οι περιοχές μέχρι τη Ρόδο. Απο το απόγευμα πάντως και μετά και σε αυτές τις περιοχές ο καιρός θα βελτιωθεί.\nΟι άνεμοι στα δυτικά θα πνέουν από βορειοανατολικές διευθύνσεις 3 με 4 μποφόρ, στο Αιγαίο θα πνέουν βορειονατολικοί 4 με 5 μποφόρ και τοπικά 6 μποφόρ. Η θερμοκρασία θα κυμανθεί στη βόρεια Ελλάδα από -2 εως 12 βαθμούς, στα κεντρικά από 3 εως 15 βαθμούς και στα νησιά από 6 εως 17 βαθμούς κελσίου.\nΣτην Αττική περιμένουμε λίγες νεφώσεις και αρκετή ηλιοφάνεια απο το απόγευμα και μετά. Οι ανεμοι θα πνέουν βορειοδυτικοί 4 με 6 μποφόρ ενώ ο υδράργυρος θα κυμανθεί από 6 εως 15 βαθμούς κελσίου.\nΣτη Θεσσαλονίκη περιμένουμε μεγάλα διαστήματα ηλιοφάνειας και λίγες πρόσκαιρες νεφώσεις. Οι άνεμοι θα πνέουν βορειοδυτικοί 3 με 4 μποφόρ, βαρδάρης δηλαδή. Η θερμοκρασία θα κυμανθεί από 5 εω 13 βαθμούς κελσίου.\nΕπιστρέφει η Άνοιξη την Κυριακή\nΠεριμένουμε βελτιωμένο καιρο σε όλη τη χώρα και απ΄ότι φαινεται δε θα έχουμε φαινόμενα με βροχές και καταιγιδες πουθενά. Θα είναι μια ανοιξιάτικη μέρα με αρκετή ηλιοφάνεια και μόνο λίγα σύννεφα.\nΟι άνεμοι στα δυτικά θα πνέουν νοτιοι 3 με 5 μποφόρ και στο Αιγαίο από 4 εως 6 μποφόρ. Η θερμορκρασία θα κυμανθεί στη βόρεια Ελλάδα από 3 εως 14 βαθμούς, στα κεντρικά απο 6 εως 16 βαθμούς και στα νησιά από 8 εως 16 βαθμούς.\nΣτην Αττική περιμένουμε λιακάδα και μόνο λίγα σύννεφα. Οι άνεμοι θα πνέουν βορειοανατολικοί 4 με 5 μποφόρ. Η θερμοκρασία θα κυμανθεί από 5 εως 16 βαθμούς κελσίου.\nΣτη Θεσσαλονίκη περιμένουμε καλο καιρό με λίγα μόνο σύννεφα. Οι άνεμοι θα πνέουν νότιοι 3 με 4 μποφόρ ενώ ο υδράργυρος θα κυμανθεί από 4 εως 14 βαθμούς κελσίου.\nΠροηγούμενο άρθρο“Έφαγε φρίκη και το έκανε” λέει ο πατέρας του βρέφους που πέταξε ο θείος του από τον 4ο\nΕπόμενο άρθροΕξηγήσεις από Χατζή για τα πολεοδομικά στην Αλμυρή


Ταξίδια, Περιηγήσεις, Eco Προορισμοί\nΤαξιδιωτικοί Προορισμοί, Περιηγήσεις. Ταξιδεύουμε και σας μεταφέρουμε τις εντυπώσεις μας από τα ταξίδια μας στην Ελλάδα και το εξωτερικό.\nΟ Βοτανικός Κήπος Διομήδους είναι ένας πνεύμονας πρασίνου αλλά και ένας χώρος αναψυχής για πνευματική και ψυχική ηρεμία. Ο Κήπος αυτός που οφείλει το όνομά του αλλά και την ύπαρξή του στον Αλέξανδρο Διομήδη, βρίσκεται βόρεια του Αιγάλεω, 8 km από το κέντρο της Αθήνας κατά μήκος της Ιεράς οδού, στο Χαϊδάρι. Ιδρύθηκε το 1952, […]\nΜπορεί να μην έχει τη επιβλητικότητα του ταξιδευτή Νέστου, ούτε το τεράστιο οικολογικό ενδιαφέρον όπως ο Αχέροντας, σίγουρα όμως ο Λούσιος δεν είναι ένας συνηθισμένος ποταμός. Είναι από τα λίγα ποτάμια που στη σύντομη πορεία των 26 χιλιομέτρων του, έχει και διαφορετική ονομασία ανάλογα με το μέρος που διασχίζει. Στη Γόρτυνα τον λένε Γορτύνιος, στην […]\nΣπήλαια Διρού, το παραμυθένιο λιμναίο σπήλαιο\nΈνα από τα πιο μεγαλοπρεπή λιμναία σπήλαια όχι μόνο της Ελλάδας αλλά και του κόσμου, που μέσα του στεγάζεται το πιο πλούσιο μουσείο Φυσικής Ιστορίας, είναι το Σπήλαιο της Βλυχάδας ή αλλιώς το Σπήλαιο του Διρού. Ένας ελικοειδής δρόμος που ξεδιπλώνεται σαν τεράστιο φίδι, περνώντας μέσα από ένα σωρό ιστορικές και γραφικές πόλεις, όπως η […]


Βραδινά cocktail, talk shows με κέρασμα σπιτίσιο λικέρ.\nΒραδινά cocktail, talk shows με κέρασμα σπιτίσιο λικέρ από εντόπιο βύσσινο, για τις διάσπαρτες νεραιδοπολιτείες, τους εναπομείναντες νάνους, τη Madonna του Προυσού και τα μυστικά του διεθνώς αναγνωρισμένου ευρυτανικού προσούτο. Χαλαρωτικά απογεύματα πλάι στο τζάκι. Τσίπουρο, κάστανα στη θράκα, διάττοντες αστεϊσμοί και εξωστρεφής διάθεση. Νεογέννητες ψηφιακές φωτογραφίες επισκεπτών και vintage films on screen. Χιόνι, παιχνίδι, ζεστασιά.\nΚαι το όνομα αυτής; Καστανέα. Όχι μόνο γιατί αυτή είναι η αρχαιοελληνική ονομασία για το ιερό δέντρο σύμβολο των ορεσίβιων περιοχών εδώ και αιώνες. Η Καστανέα «σκαρφάλωσε» σε υψόμετρο 1020 μ. για να φωλιάσει στο περίφημο καστανόδασος στον Άγιο Νικόλαο Ευρυτανίας με θέα τα πυκνά ελατοδάση. Καστανέα κι επόμενη συνειρμική επιθυμία, γαστρονομική. Σούπα από κάστανο και porcini. Apple crumble, γλυκό από μαρόνια, μαρμελάδες από τη μαμά και κρυφές παραδοσιακές συνταγές. Custom made πρωινά. Παιγνιώδης κοινοτισμός 4 εποχών. Πλουραλισμός εμπειριών και δραστηριοτήτων στην Ευρυτανία. Καστανέα ιδανική για weekends, αλλά και διαμονή διάρκειας, όπως λέγουν γι'αυτή οι φίλοι που την επισκέπτονται.


ετσι-χωρις προγραμμα: Ιουνίου 2010\nΨαράκια και κοχύλια\nΤο καλοκαίρι μάς παίζει κρυφτούλι,μια ζέστη,μια ψυχρούλα λες κι είναι φθινόπωρο.Όλη νύχτα έβρεχε χτες,σήμερα είχαμε βέβαια ήλιο,αλλά για μπάνιο δεν κατέβηκα,είμαι λίγο κρυωμένη,πονάει το αυτί μου και μόνο να το βρέξω δεν ήθελα.Ας ελπίσουμε να επανέλθει γρήγορα η θερμοκρασία,είμαι της ζέστης κι ας λιώνουμε,την προτιμώ.\nΧαρείτε τις πετρούλες μου με θέμα ενάλιο, που στολίζουν το σπίτι μου.\nΤα ψαράκια μου κι ένα κοχύλι πάνω στο τραπέζι,\nένα άλλο κοχύλι σε μια γωνιά.\nΑναρτήθηκε από eleni στις 9:02 μ.μ. 27 σχόλια:\nΈνα βραβείο μου έδωσε σήμερα η Χαρά και χαίρομαι πολύ!Πάντα μου άρεσαν και θυμάμαι στα σχολικά χρόνια πάντα προσπαθούσα με σκληρή δουλειά να τα αποκτήσω.Τα χρόνια πέρασαν,τέλειωσα τη σχολή μου,αλλά βραβείο στο επάγγελμα,που είχα διαλέξει,δεν έλαβα ποτέ.Έχασα το βραβείο καριέρας,αλλά πιστεύω ότι κέρδισα ένα μεγαλύτερο και καλύτερο απ΄όλα:την οικογένειά μου!\nΤο βραβείο σου Χαρά δεν ξέρω αν το αξίζω,εσύ και οι άλλοι φίλοι θα το κρίνετε.\nΓια την τιμή που μου έκανες δωράκι ένα τραγούδι από την αγαπημένη μουLoreena McKennit\nΦίλες μου,από αύριο πηγαίνω στην παραλία μας για καλοκαίρι.Σας εύχομαι να περάσετε όμορφα!Θα τα λέμε από τη θάλασσα πια.\nΑναρτήθηκε από eleni στις 1:37 π.μ. 19 σχόλια:\nTα νέα μπουκαλάκια\nΤελείωσα τα μπουκαλάκια μου,στα πλαίσια της ανακύκλωσης.Τίποτα δεν πετάμε,έτσι δεν είπαμε;\nΤώρα,που θα κατεβώ στην παραλία,θα το ρίξω στη ζωγραφική σε πετρούλες,όποτε έχω ελεύθερο χρόνο.\nΔυο μπουκαλάκια από ουίσκι,μου άρεσαν γιατί είχαν καπάκι από φελό και όμορφο σχήμα.Είναι ότι πρέπει για τα λικεράκια,όταν θα φτιάξω.\nΠέρα από το κεντρικό μοτίβο(χαρτί),το υπόλοιπο είναι ζωγραφισμένο με λουλουδάκια από το σχέδιο,για να δέσει το σύνολο.\nΚαι σ΄αυτό έχω ζωγραφίσει κάποια βατόμουρα και φυλλαράκια,όπως του μοτίβου(ρυζόχαρτο).\nΤρία μπουκαλάκια των κοριτσιών μου,δεν ξέρω πού τα βρήκαν,πιστεύω να αρέσουν.Έχουν κι αυτά ιδιαίτερο σχήμα.\nΚι εδώ τα φύλλα που πλαισιώνουν το σταφύλι(ρυζόχαρτο) είναι ζωγραφισμένα.\nΣτα δυο επόμενα όλα τα μοτίβα είναι ρυζόχαρτο και χαρτί decoupage,μόνο έχω λίγο τονίσει τα χρώματα.\nΑναρτήθηκε από eleni στις 12:23 π.μ. 20 σχόλια:\nΤελευταία ο καιρός μας κάνει πολλά παιχνιδάκια και δε λέει να ζεστάνει,να χαρούμε επιτέλους τη θάλασσα,να πάρουμε χρωματάκι,αν και προσωπικά δε θ΄αργήσω να γίνω σοκολατί.\nΑρχίζει ν΄ανεβαίνει η θερμοκρασία,επιτέλους δεν αντέχω την ψύχρα αυτή την εποχή.Εμπρός για τις παραλίες!\nΓια τις φίλες,που δεν μπορούν ακόμη να τη χαρούν μερικές ζωγραφιές,για να μπείτε σιγά σιγά στο κλίμα.\nΔυο θαλασσινές ακουαρέλες.\nΑκρυλικό σε κομμάτι πέτρας.Η φωτογραφία είναι παλιά από κινητό και δεν είχα τη δυνατότητα να το φωτογραφήσω,γιατί πλέον έχει χαριστεί.\nΑπολαύστε το "summertime" του George Gershwin.\nΑφιερωμένο στη Χαρά από το kantomagapi.blogspot.com,που με προθυμία κι ευγένεια με έμαθα να κατεβάζω βιντεάκια.\nΑναρτήθηκε από eleni στις 2:35 μ.μ. 21 σχόλια:\nΕτικέτες ακουαρελα, ζωγραφικη, καλοκαιρι\nΜουσικό δωράκι από την Μαργαρίτα\nΗ Μαργαρίτα από το "Ακούσατε ακούσατε" προσφέρει με πολλή αγάπη μουσικά δωράκια στους φίλους της.\nΈτσι χάρισε και σε μένα,ένα πολύ όμορφο,τρυφερό τραγούδι.Όλες οι μουσικές της επιλογές είναι εξαιρετικές, και μας πηγαίνουν πίσω σε τραγούδια,που μαζί τους μεγαλώσαμε.Πολλές επιλογές της είναι από το Νέο Κύμα,που έκανε την "επανάσταση" στα μουσικά δρώμενα τόσο με το στίχο,όσο και με τη σύνθεση.\nΤο δικό μου τραγούδι είναι:Στην ποταμιά σωπαίνει το κανόνι.\nΗ Μαργαρίτα έχει επιμεληθεί το βιντεάκι,ντύνοντας τό τραγούδι με πίνακες.Δείτε και τις φωτογραφίες μου από το δάσος,που μας περιβάλλει.\nΜαργαρίτα,πιστεύω να σου αρέσουν!\nΠολύ κοντά μας,στο δρόμο για το χωριό Κερασιά,παίρνεις ένα δρομάκι μέσα στο δάσος,είναι προσβάσιμο με αυτοκίνητο,και φτάνεις στους μικρούς μας καταρράχτες.Δεν είναι Νιαγάρας,ούτε καν της Έδεσσας,αλλά είναι πολύ όμορφο μέρος και έχουν νερό ακόμη και το καλοκαίρι.\nΑν συνεχίσεις το δρομάκι βγαίνεις στο όμορφο μοναστήρι της περιοχής,τον Όσιο Δαυίδ.\nΔυο όμορφοι κορμοί δέντρων.\nΑναρτήθηκε από eleni στις 1:35 π.μ. 11 σχόλια:\nΕτικέτες δασος, δωρακι\nΙδέες για ...ανακύκλωση\nΔεν είναι εποχές για να πετάμε τα παλιά.Θα πείτε,τι να τα κάνουμε,γεμίζει το σπίτι.Κι όμως μπορούμε να τα αλλάξουμε,ώστε να γίνουν διακοσμητικά ή ακόμη και χρηστικά.\nΑργά το κατάλαβα και τώρα πια αρχίζω να μαζεύω όσα παλιά περιφρονούσα,ναι ναι αυτό έκανα...γέμιζα σακούλες και στα σκουπίδια.Τώρα πριν πετάξω κάτι,σκέφτομαι τι μπορώ να κάνω.\nΆλλη μια λάμπα πετρελαίου,της φίλης μου κι αυτή,την έφτιαξα με decoupage και ζωγραφική στο γυαλί,\nαυτά τα μικρά κεραμικά είναι από γιαούρτι χωριάτικο-τα έβαψα να μοιάζουν με παλιά και τα ζωγράφισα.Από την μια πλευρά και\nένα πολύ παλιό χάλκινο ταψάκι,που βρήκα στην αποθήκη του πεθερού μου-του έκανα decoupage,\nένα μεταλλικό σκεύος,μαυρισμένο απ΄τον καιρό,το έφτιαξα με decoupage κι αυτό.Επειδή τελικά τα χρώματα ταίριαζαν στο σαλόνι μου,βρήκε τη θέση του στο τραπεζάκι.Τα κουταλάκια τα αγόρασα πέρυσι από υπαίθρια αγορά με παλιά αντικείμενα στη Βουλγαρία.\nΑναρτήθηκε από eleni στις 12:26 π.μ. 30 σχόλια:\nΓαρίφαλο στ΄αυτί,λέει το τραγούδι κι αυτό έκαναν οι άντρες παλιά στα χωριά.Βγαίνοντας από το σπίτι,μέρα σχόλης,ντυμένοι τα γιορτινά τους,έκοβαν ένα γαριφαλάκι,λίγο βασιλικό ή μαντζουράνα,τα μύριζαν και τα έβαζαν όχι στο πέτο μα στο αυτί ,έτοιμοι πια για τη βόλτα τους.Έμοιαζε σαν κάποια ιεροτελεστία,ακόμη το θυμάμαι.\nΤο άρωμά τους μοναδικό,γλυκό,μεθυστικό,όπου δω τέτοιες παλιές γαριφαλιές κάθομαι και απολαμβάνω τη μυρωδιά,καμιά φορά κόβω κι ένα λουλουδάκι.\nΠόσο ήθελα να έχω μια τέτοια γαριφαλιά,γιατί οι σημερινές δεν είναι μυρωδάτες.Πέρυσι μαζί με κάποια ζαρζαβατικά μου έφεραν και μερικά βαθυκόκκινα γαριφαλάκια.Σιγά που θα έχανα την ευκαιρία,ζήτησα λοιπόν ένα κλαδάκι να το φυτέψω.Μια γλαστρούλα έφτασε,που φέτος έδωσε τα πρώτα άνθη της.\nκόκκινα γαρίφαλα στου Μάη την αμμουδιά...\nΣτη γλώσσα των λουλουδιών το γαρίφαλο, ανάλογα με το χρώμα,σημαίνει:\nκίτρινο:αποστροφή κι απόρριψη\nροζ:έμβλημα της γιορτής της μητέρας\nγαρίφαλο των ποιητών:αβρότητα,φινέτσα,τελειότητα.\nΣας αφήνω φίλοι μου και σας εύχομαι να περάσετε ένα όμορφο Σ/Κ με ένα ποίημα του Βρεττάκου από τη "Φιλοσοφία των λουλουδιών"\nΑυτό το γαρίφαλο, που κρατώντας το\nανάμεσα στα τρία μου δάχτυλα,\nτο σηκώνω στο φως,μου μίλησε και\nπαρά τον κοινό νου μου το κατανόησα .\nΜι΄αλυσίδα από ατέλειωτους γαλαξίες συνεργάστηκαν,\n-το σύμπαν ολόκληρο πήρε μέρος στη γέννηση\nαυτού του γαρίφαλου.\nΚι αυτό που ακούω είναι οι φωνές\nΑναρτήθηκε από eleni στις 1:20 μ.μ. 17 σχόλια:\nΘέλω να πιω όλο το Βόσπορο......!\nΑυτή η ομορφιά δε χρειάζεται λόγια....\n...τα πνεύματα επιστρέφουνε τις νύχτες.\nΦωτάκια από αλύτρωτες ψυχές.\nΑφιερωμένο το τραγούδι "Βόσπορος" σε όλους σας!Ερμηνευτή επιλέγετε εσείς μεταξύ Ιωαννίδη ή Φραγκούλη.\nΑναρτήθηκε από eleni στις 4:29 μ.μ. 23 σχόλια:\nΈνα βραβείο μου έδωσε σήμερα η Χαρά και χαίρομαι π...


01 | Ιουνίου | 2012 | Greek National Pride\nPosted on 1 Ιουνίου, 2012 by Δ.-Ι.\t• 5 Σχόλια\nΝα στηρίξουν τη Νέα Δημοκρατία κάλεσε τους πολίτες, ο πρώην πρωθυπουργός Κώστας Καραμανλής, επισημαίνοντας ότι η ψήφος σε μικρότερους σχηματισμούς της κεντροδεξιάς, στην ουσία ισχυροποιεί τον ΣΥΡΙΖΑ. Ο πρώην πρωθυπουργός χαρακτηρίζει «εσφαλμένη« την άποψη ότι «δεν μπορούμε να πάθουμε τίποτε χειρότερο».Ολόκληρη η δήλωση του Κ. Καραμανλή έχει ως εξής:: «Είναι μπροστά μας η σοβαρή πιθανότητα … Συνέχεια →\nPosted on 1 Ιουνίου, 2012 by Δ.-Ι.\t• 3 Σχόλια\nΣταμάτης Μαλέλης για Αλέξη Τσίπρα: «Είναι ένας τριτοκοσμικός Σημίτης»\nPosted on 1 Ιουνίου, 2012 by Δ.-Ι.\t• 2 Σχόλια\nΣκληρές εκφράσεις χρησιμοποίησε ο γνωστός δημοσιογράφος και στέλεχος της ΔΗΜΑΡ, Σταμάτης Μαλέλης στην εκπομπή ΣΚΑΙ στις 19:00 με τον Νίκο Ευαγγελάτο. Ο Σ. Μαλέλης έκανε λόγο για ένα συνονθύλευμα απόψεων που δεν έχει πολιτική χροιά και στο οποίο δεν έχει γίνει καμία επεξεργασία. Μίλησε για αντιφάσεις στο πρόγραμμα του ΣΥΡΙΖΑ, αναφέροντας πως ενώ ο κ. … Συνέχεια →\nΕπέτειος 62 χρόνων Σχολής Εθνικής Άμυνας\nΟ Αρχηγός ΓΕΕΘΑ Στρατηγός Μιχαήλ Κωσταράκος παρέστη την 30 Μαΐου 2012 στον εορτασμό για την 62η επέτειο της ίδρυσης της Σχολής Εθνικής Άμυνας (ΣΕΘΑ), που πραγματοποιήθηκε στις εγκαταστάσεις της Σχολής στην Αθήνα. Με την ευκαιρία του εορτασμού, τιμήθηκαν διατελέσαντες Διοικητές, παλαιοί απόφοιτοι καθώς και καθηγητές της Σχολής. Συνέχεια →\nΣτρουθοκαμηλισμός στο Αιγαίο από περιφερειάρχες, δημάρχους και άλλα “φρούτα”\nPosted on 1 Ιουνίου, 2012 by Μιλήσιος\t• 1 σχόλιο\nΠεριφερειάρχες και δήμαρχοι συμμετείχαν σε «Συγκέντρωση Μόνιμης Ειρήνης στο Αιγαίο» στην Σμύρνη την ώρα που οι ΤΕΔ διεξήγαγαν της Efes-2012. Μέσα στα προσωπικά, τα πολιτικά και τα οικονομικά προβλήματα που αντιμετωπίζουμε εμείς οι πολίτες αυτής της χώρας και εν όψει των εκλογών της 17ης Ιουνίου, στις οποίες εκλογές δυνάμεις ανεύθυνοων νεολαϊκιστών που χαϊδεύουν τα αυτιά … Συνέχεια →\nΗ θεσμοθέτηση του “εθελοντή εφέδρου” είναι μία έξυπνη, χαμηλού κόστους, λύση για την Άμυνα της χώρας. Το πρόβλημα της άμυνας μιας χώρας που βρίσκεται στα όρια της χρεωκοπίας είναι προφανές ότι δεν μπορεί να επιλυθεί με την ίδια λογική που ακολουθήθηκε στον τομέα της οικονομίας, όπου, αντι μεταρρυθμίσεων -που μυαλό και φαντασία για κάτι τέτοιο- … Συνέχεια →\nPosted on 1 Ιουνίου, 2012 by Δ.-Ι.\t• Σχολιάστε\nΟ Α/ΓΕΕΘΑ για την 6η θέση του ΠΝ\nΟ Α/ΓΕΕΘΑ συνεχάρη το ΠΝ για την έκτη θέση που έχει καταλάβει σε λίστα γνωστής ιστοσελίδας και επισημαίνει σωστά ότι το ελληνικό ΠΝ έχει αξιολογηθεί από πάρα πολύ παλιά. Από τη ναυαμαχία της Σαλαμίνας! Συνέχεια →\nΤα «ενεργειακά και πυρηνικά σχέδια» της Τουρκίας.\nΗ ενεργειακή πολιτική της Τουρκίας παρουσιάζεται στο κείμενο που ακολουθεί και έχει μεταφραστεί από τα *** tourkikanea.gr. Σ΄αυτό το κείμενο αναλύονται όλα τα τουρκικά σχέδια για τους αγωγούς πετρελαίου και φυικού αερίου και στο τέλος γίνεται αναφορά στα πυρηνικά σχέδια της Τουρκίας,τα οποία πολλούς ανησυχούν. ΔΙΑΒΑΣΤΕ ΤΟ ΚΕΙΜΕΝΟ ΓΙΑ ΤΗΝ ΕΝΕΡΓΕΙΑΚΗ ΠΟΛΙΤΙΚΗ ΤΗΣ ΤΟΥΡΚΙΑΣ «Στις … Συνέχεια →\nΝ. Λυγερός Πέρα από την θυσία και την αντίσταση πρέπει να υπάρχει στόχος. Από μόνες τους έχουν οντότητα, αλλά όχι νόημα. Σε αυτές τις δύσκολες στιγμές δεν αρκεί να λέμε στον λαό ότι πρέπει να αντέξει, αν δεν έχουμε κανένα σκοπό. Δεν μπορεί να κάνεις αιώνια υπομονή, πρέπει να πετύχεις κάτι για να εξελιχθείς. Ο … Συνέχεια →\nPosted on 1 Ιουνίου, 2012 by Δ.-Ι.\t• 1 σχόλιο\nΝτέρμπι ΝΔ-ΣΥΡΙΖΑ δείχνουν τα αποτελέσματα – Καθηλωμένο το ΠΑΣΟΚ – Μεγάλη πτώση για ΚΚΕ – Πτώση και για τους Ανεξάρτητους Έλληνες – Μπαίνει στην Βουλή η Χρυσή Αυγή – Όλες οι δημοσκοπήσεις με μια ματιά Δημοσκοπήσεις από σήμερα… τέλος. Από σήμερα και μετά θα γίνονται αλλά δεν επιτρέπεται η δημοσιοποίησή τους. Έτσι τα αποτελέσματα … Συνέχεια →\nΚΩΛΟΤΟΥΜΠΕΣ, ΑΟΡΙΣΤΟΛΟΓΙΕΣ ΚΑΙ ΑΣΥΝΑΡΤΗΣΙΕΣ ΤΟΥ ΤΣΙΠΡΑ ΣΤΟΝ ΧΑΤΖΗΝΙΚΟΛΑΟΥ.\nΣε ζωντανή διαδικτυακή συνέντευξη του στον Χατζηνικολάου, ο Τσίπρας δεν απάντησε ούτε σε μία. Ούτε σε μία απολύτως ερώτηση με σαφήνεια. Δεν είπε ούτε ποιοί θα είναι οι φορολογικοί συντελεστές, ούτε τι θα κάνει. Δεν απαντούσε λέει για να μην μάθουν οι Ευρωπαίοι τα……. σχέδιά του. Πλήρης απογοήτευση για όσους καταλαβαίνουν και πλήρης δικαίωση για … Συνέχεια →\n«Ο γιαλός είναι στραβός ή εμείς στραβά αρμενίζουμε:» Άρθρο-άποψη για τις «εξοπλιστικές περικοπές»\nΤου ΕΥΑΓΓΕΛΟΥ ΓΕΩΡΓΟΥΣΗ Αντιπτέραρχος ε.α Ο γιαλος ειναι στραβος ή εμείς στραβα αρμενιζουμε; Οι αμερικανοι στα ειδικα σχολεια τους[air university\_ \_air war college] διδασκουν ΄΄αν θελετε να αξιολογησετε και να κατανοησετε την εξωτερικη πολιτικη μιας χωρας εξεταστε με προσοχη τις εσωτερικες υποθεσεις,και ειναι βεβαιο οτι θα καταλαβετε αν αυτη ειναι σε σωστες βασεις η΄΄ οχι. … Συνέχεια →\nΣτο Ναύσταθμο ο Φράγκος\nΤον ναύσταθμο Σαλαμίνας επισκέπτεται σήμερα ο ΥΕΘΑ Φ.Φράγκος.Είναι βέβαιο ότι πάει εκεί για να συγχαρεί όσους συμμετείχαν στις χθεσινές βολές στο Αιγαίο. Θα του γίνει ενημέρωση για θέματα του Αρχηγείου Στόλου (ΑΣ) και της Διοίκησης Διοικητικής Μέριμνας Ναυτικού (ΔΔΜΝ). Τον Φράγκο θα συνοδεύει ο Αρχηγός ΓΕΝ Αντιναύαρχος Κ. Χρηστίδης. πηγη Συνέχεια →\nΚαλώς το Θάνο Τζήμερο, το νέο παλικάρι της πολιτικής μας σκηνής.\nΒρε, βρε καλώς το το παλικάρι. Ενας εκ των νέων πολιτικών που διεκδικούν ρόλο αναμορφωτή της χώρας, ο κ. Θάνος Τζήμερος, έφτασε στο σημείο να καλεί την Μέρκελ να βάλει τάξη στην Ελλάδα. Σε επιστολή που έστειλε τον περασμένο Οκτώβριο στη γερμανίδα καγκελάριο εκθέτει με περισσή ενάργεια τα κακώς κείμενα της χώρας, της μαφίας που … Συνέχεια →\nΣτις αρχές της γερμανικής Κατοχής, στην Ελλάδα, το 1941, δύο γεγονότα που φέρονται να συνέβησαν στον Ιερό Βράχο της Ακρόπολης, σκόρπισαν ρίγη εθνικής υπερηφάνειας στους Έλληνες, ενώ έγιναν αντικείμενο διεθνούς θαυμασμού απ’ όσους μάχονταν τον Άξονα. Το πρώτο γεγονός που αναφέρεται, είναι η πτώση από την Ακρόπολη, στις 27 Απριλίου 1941, κάποιου ονόματι Κωνσταντίνου Κουκίδη … Συνέχεια →\nΑυτό είναι το ΠΝ που κάποιοι αμφισβητούν.Αναχαίτιση EXOCET από Sea Sparrow!Βίντεο\nPosted on 1 Ιουνίου, 2012 by Μιλήσιος\t• 2 Σχόλια\nΣε όσους έσπευσαν να αμφισβητήσουν την αξία του ΠΝ ,με βάση την ποιότητά του ,σε λίστα της ιστοεσελίδας strategy page,το οποίο το κατατάσσει στην 6η θέση ήρθαν …άσχημα νέα από τις βολές που κάνει σήμερα το ΠΝ! Η πυραυλάκατος ΛΑΣΚΟΣ εκτόξευσε EXOCET ,το οποίο κατευθυνόμενο προς το στόχο ,αναχαιτίστηκε από Sea Sparrow ,ο οποίος εκτοξέυτηκε … Συνέχεια →\n«Θαλάσσιος Γρύπας» στο Αιγαίο!Οι Ελληνικές ΕΔ είναι εδώ!Εκπληκτικές βολές.ΦΩΤΟ\n«Θαλάσσιος Γρύπας 1/12»,ήταν η ονομασία της άσκησης στο Πεδίο Βολής Κρήτης κατά την διάρκεια της οποίας εκτελέστηκαν με απόλυτη επιτυχία οι παρακάτω βολές κατευθυνόμενων βλημάτων, σε σενάρια υψηλής δυσκολίας (High Risk):  Βλήματος επιφανείας – επιφανείας ΜΜ-38 EXOCET από την ΤΠΚ ΛΑΣΚΟΣ εναντίον πλωτού στόχου.  Βλήματος επιφανείας – αέρος NSSM από τη Φ/Γ ΚΟΥΝΤΟΥΡΙΩΤΗΣ … Συνέχεια →


Δεν βοήθησε ασθενείς με COVID-19 φάρμακο κατά της αρθρίτιδας\nΑρχική σελίδαΥγείαΔεν βοήθησε ασθενείς με COVID-19 φάρμακο κατά της αρθρίτιδας\nΑναποτελεσματικό αποδείχτηκε κατά του νέου κορονοϊού το φάρμακο για τη ρευματοειδή αρθρίτιδα σαριλουμάμπη (εμπορική ονομασία Kevzara).\nΤο φάρμακο χορηγήθηκε σε ασθενείς με Covid-19 σε σοβαρή κατάσταση, που δεν είχαν διασωληνωθεί και η κλινική μελέτη θα συνεχιστεί σε διασωληνωμένους ασθενείς που βρίσκονται σε κρίσιμη κατάσταση.\nΗ χρήση τέτοιων φαρμάκων σε 21 ασθενείς με COVID-19 ξεκίνησε στην Κίνα τον Φεβρουάριο, αν και τότε είχε χρησιμοποιηθεί ένα άλλο παρεμφερές φάρμακο, η τοσιλιζουμάμπη. Οι Κινέζοι γιατροί είχαν αναφέρει ταχύτερη υποχώρηση του πυρετού των ασθενών και αξιοσημείωτη βελτίωση των συμπτωμάτων τους.\nΟ Ελληνοαμερικανός Τζορτζ Γιανκόπουλος, συνιδρυτής και επικεφαλής επιστήμονας της Regeneron, αποφάσισε η εταιρεία του να αρχίσει κλινική δοκιμή του δικού της φαρμάκου σε ασθενείς με COVID-19.\nΔεν ήταν, πάντως, εξαρχής ιδιαίτερα αισιόδοξος, καθώς, σύμφωνα με τους «New York Times» και το Reuters, δήλωσε ότι «ο αναπροσανατολισμός υφιστάμενων φαρμάκων δεν έχει ιστορικό επιτυχιών στη φαρμακοβιομηχανία».\nΟι εταιρείες ανέφεραν ότι αν και το φάρμακο μείωσε τα επίπεδα της C-αντιδρώσας πρωτεΐνης (που αυξάνεται στη σοβαρή φλεγμονή), δεν βοήθησε τους σοβαρά άρρωστους, πολλοί από τους οποίους ανάρρωσαν μόνοι τους. Σε ποσοστό 80% πήραν εξιτήριο, είτε είχαν πάρει σαριλουμάμπη είτε όχι, 10% συνέχισαν να νοσηλεύονται και 10% πέθαναν.\nΗ Regeneron αναπτύσσει, επίσης, φαρμακευτικά μονοκλωνικά αντισώματα που στοχεύουν ειδικά στον νέο κορονοϊό, με τον ίδιο τρόπο που ανέπτυξε το μοναδικό υπάρχον αποτελεσματικό φάρμακο κατά του ιού Έμπολα. Οι κλινικές δοκιμές αυτού του νέου φαρμάκου σε ασθενείς θα αρχίσουν τον Ιούνιο.\nΑπό την άλλη πλευρά, Γάλλοι ερευνητές έκαναν γνωστό ότι το φάρμακο Actemra, ένας άλλος αναστολέας της ιντερλευκίνης-6 από την εταιρεία Roche, μείωσε σημαντικά τον κίνδυνο θανάτου και τον αριθμό των ασθενών που χρειάζονταν διασωλήνωση. Όμως, τα αναλυτικά στοιχεία για την εν λόγω κλινική δοκιμή σε 129 ασθενείς COVID-19 ακόμη δεν έχουν δοθεί στη δημοσιότητα.


Chateau de Puymartin (Sarlat-la-Canéda, Γαλλία) - Κριτικές\nChateau de Puymartin: Εστιατόρια στην περιοχή\nΔραστηριότητες κοντά σε: Chateau de Puymartin\nChateau de Puymartin, Sarlat-la-Canéda - Κριτικές\nΝο 12 από 35 δραστηριότητες - Sarlat-la-Canéda\nSarlat, 24200, Sarlat-la-Caneda, Γαλλία\n+33 6 89 48 43 14\nΤο Κάστρο είναι πανέμορφη και πολύ ενδιαφέρουσα. Το υπουργικό συμβούλιο " mythologique " είναι ένα θαύμα. Η επίσκεψη στο σύνολό της είναι αστείο και intructive.\nΟικογενειακή επιχείρηση για 5 αιώνες, αυτό το όμορφο κάστρο στην καρδιά της υπαίθρου, με το δικό του φάντασμα, είναι ένας υπέροχος τρόπος να το απόγευμα.\nΑυτή ήταν η τελευταία ημέρα στο Dordogne και τελευταία chateau να επισκεφθείτε. Ο καιρός ήταν απολύτως τέλεια για τα τέλη Σεπτεμβρίου και όχι πολλούς τουρίστες. Είμαστε πολύ είχε την οπή chateau στους εαυτούς μας. Εκπληκτικό εσωτερικούς χώρους σε μεγάλο βαθμό διατηρούνται και εμφανίζεται.\nΑυτή είναι μια υπέροχη επίσκεψη. Η οικογένεια εξακολουθεί να καταλαμβάνει ένα μέρος του κάστρου και η επίσκεψή σας βοηθά να διατηρείτε τη θέση μας, έτσι ώστε να είναι θετικό. Υπάρχουν πολλά να δείτε, συμπεριλαμβανομένων δωμάτια με έπιπλα και πίνακες στον τοίχο. Νομίζω ότι είναι ένα...καταπληκτικό μέρος για να δείτε για μια ώρα ή δύο στο δρόμο σας προς ή από Sarlat.Περισσότερα\nΈνιωσα ότι περισσότερο από το chateau θα μπορούσε να ανοίξει\nΥπέροχο και πολύ μικρό κάστρο πολύ κοντά στις πόλεις Sarlat. Τα περισσότερα δωμάτια είναι επιπλωμένα με έπιπλα εποχής και το εγχειρίδιο του μας έδωσε καλές πληροφορίες για την ιστορία και το περιεχόμενο των συναντήσεων. Ωστόσο, είναι κρίμα που το chateau δεν ήταν ανοικτή στο κοινό...ως σύμφωνα με το ταξιδιωτικό οδηγό, η οικογένεια ζουν στο φτερό πάνω από την πύλη της εισόδου. Είναι πάντα πραγματικά ενδιαφέρον να δούμε την υπηρεσία και όχι μόνο την κύρια κρατος" δωμάτια. Τούτου λεχθέντος, είναι ένα πολύ ωραίο μέρος για να αναρωτιούνται γύρο και θαυμάστε το εσωτερικούς χώρους.Περισσότερα\nΔεν είμαι σίγουρος τι περίμενα να δω σε Château 500 ετών στα χέρια της ίδιας οικογένειας, αλλά ήταν οριστικά περισσότερο έζησε ιστορία, περισσότερες παράδοση και έπιπλα φροντίδα στο πέρασμα των αιώνων, να αφηγούμαστε ιστορίες. Αλλά είδαμε μόνο λίγα δωμάτια - Λήψη κυλινδρικών σκάλα - με...έπιπλα συχνά όχι μόνο παλιά, αλλά σε πολύ κακή κατάσταση, όπως διαπίστωσε bei κάποιος στη σοφίτα (η οποία μπορεί να επισκεφτεί, καθώς). Συνολικά απογοητευτικές, οριστικά δεν αρκεί για 8.50 ευρώ ανά άτομο.Περισσότερα\nΆλλη μια ωραία κάστρο\nΩραία Κάστρο να επισκεφθείτε. Το εντυπωσιακό κτήριο. Ωστόσο, τα δωμάτια ήταν μάλλον "Τυπικό", δεν είναι ότι ειδικά από άλλα κάστρα που επισκεφθήκαμε. Υπάρχουν πολλά κάστρα στον τομέα αυτό, ορισμένα με επίκεντρο Μεσαίωνα, ορισμένες από τις πιο πρόσφατες αιώνων. (Δεν ξεναγηθείτε). Αυτό μας εντυπωσίασαν ιδιαίτερα από...τη χαρακτηριστική αρχιτεκτονική "castle" στον ορίζοντα.Περισσότερα\nΤις βροχερές απόγευμα επίσκεψη\nΑρκετά καλό αν και chateau θα ήταν καλό αν υπήρχαν εκδρομές στα αγγλικά, καθώς δεν φαίνεται να υπάρχει μια πολύ ενδιαφέρουσα ιστορία μας χάσει. Θα συνιστούσα μια ώρα εδώ μόνο για να μην έχουμε πολλά να κάνουμε.\nΚαλοδιατηρημένα, αλλά η επίσκεψη είναι πολύ σύντομη bcd μισό του κάστρου δεν είναι προσβάσιμο\nΑυτό είναι ένα πολύ ωραίο ιδιωτικό Castro. Τα λίγα δωμάτια προσβάσιμα ήταν πολύ ωραία. Περίπου 12 θέσεις είναι διαθέσιμες, συμπεριλαμβανομένων των ειδικών οροφής αποτελείται από πέτρες.\nΈνα υπέροχο οικογενειακό σπίτι. Υπέροχη θέα από την κορυφή. Ο θρύλος του λευκού lady κατέστησε όλα πολύ μαγικό. Το μέρος αποπνέει την ιστορία και το κάστρο είναι όμορφα διακοσμημένα. Αξίζει να το επισκεφθείτε\nAuberge de Pechmortier\nΔείτε και τα 36 κοντινά ξενοδοχείαΔείτε και τα 184 κοντινά εστιατόριαΔείτε και τα 64 κοντινά αξιοθέατα\nΛάβετε γρήγορα απαντήσεις από το προσωπικό του Chateau de Puymartin και από προηγούμενους επισκέπτες.


Π. ΦΙΛΟΘΕΟΣ ΖΕΡΒΑΚΟΣ - "ΤΗΝ ΠΡΩΤΗ ΦΟΡΑ ΜΕ ΠΗΡΕ Ο ΑΓΙΟΣ ΑΕΡΟΠ - "Αγιον Ορος" Χριστιανικό Ορθόδοξο Φόρουμ\nΠ. ΦΙΛΟΘΕΟΣ ΖΕΡΒΑΚΟΣ - "ΤΗΝ ΠΡΩΤΗ ΦΟΡΑ ΜΕ ΠΗΡΕ Ο ΑΓΙΟΣ ΑΕΡΟΠ\nΔημοσίευση από toula » Παρ Ιουν 17, 2016 9:52 am\nΠ. ΦΙΛΟΘΕΟΣ ΖΕΡΒΑΚΟΣ - "ΤΗΝ ΠΡΩΤΗ ΦΟΡΑ ΜΕ ΠΗΡΕ Ο ΑΓΙΟΣ ΑΕΡΟΠΟΡΙΚΩΣ ΚΑΙ ΜΕΤΑ ΗΡΘΑ ΜΕ ΤΑ ΔΙΚΑ ΜΟΥ ΜΕΣΑ"\nΜε ρώτησε εάν αγαπώ τον Άγιο Δημήτριο. "Βέβαια, Γέροντα, αγαπώ όλους τους αγίους και τον άγιο Δημήτριο". Μου λέει : "Όχι, να τον αγαπάς πάρα πολύ και να σου πω τι έγινε σ΄ εμένα".\nΑλλά δεν ήταν μόνο αυτό. Ο πατήρ Φιλόθεος έκαμε τάμα στον Άγιο Δημήτριο, κάθε χρόνο στις 26 Οκτωβρίου, που τιμάται η μνήμη του, να πηγαίνει στον άγιο Δημήτριο και να παρίσταται και να λειτουργεί στην πανήγυρη του αγίου. Μια χρονιά - περίπου δέκα χρόνια από τότε που μας διηγήθηκε το γεγονός - είχε πάρα πολύ μεγάλη κακοκαιρία στην Πάρο και δεν υπήρχαν πλοία. Δεν μπορούσε κανένα πλοίο να αποπλεύσει. Ήταν αδύνατο για τον πατέρα Φιλόθεο να φύγει από το νησί και να πάει στον Πειραιά και μετά στη Θεσσαλονίκη, για να εκπληρώσει το τάμα του και την επιθυμία που είχε για να παρευρεθεί στη πανήγυρη του αγίου Δημητρίου, στο ναό του. Και παρέμεινε στο μοναστήρι. Ήταν πάρα πολύ θλιμμένος. Έκαναν τον Εσπερινό κάτω στο Καθολικό της μονής κι επέστρεψε ο πατήρ Φιλόθεος στο κελλί του λυπημένος, αισθανόμενος, τρόπον τινά μια αδυναμία, γιατί δεν μπορούσε να εκπληρώσει τον λόγο που είχε δώσει στον Άγιο. Μόλις πήγε στο κελλί του όμως και κάθισε στην καρέκλα του και άρχισε να προσεύχεται και να λέει : " 'Αι Δημήτριε, δυστυχώς, δεν μπόρεσα να εκπληρώσω αυτό το τάμα, σε παρακαλώ συγχώρεσέ με, βοήθησέ με", ξαφνικά, χωρίς να το καταλάβει ευρέθηκε στο ναό του Αγίου Δημητρίου. Από την Πάρο ευρέθηκε στο ναό του Αγίου Δημητρίου στη Θεσσαλονίκη.\nΠηγαί : "ΠΑΡΑΚΛΗΣΗ", ΙΕΡΑ ΜΗΤΡΟΠΟΛΗ ΛΕΜΕΣΟΥ, MAΪΟΣ - ΙΟΥΝΙΟΣ 2005, τευχ. 24, σελ. 6.\nRe: Π. ΦΙΛΟΘΕΟΣ ΖΕΡΒΑΚΟΣ - "ΤΗΝ ΠΡΩΤΗ ΦΟΡΑ ΜΕ ΠΗΡΕ Ο ΑΓΙΟΣ Α\nΔημοσίευση από Captain Yiannis » Παρ Ιουν 17, 2016 10:59 am\nΚάθε μέρα συντελούνται θαύματα από τους Αγίους της εκκλησίας μας,\n...μόνο που δεν έχουμε καθαρό οφθαλμό για να τα δούμε.


Β. ΜΗΝΑΪΔΗΣ: Μέληµα της νέας κυβέρνησης πρέπει να είναι η βιωσιµότητα των ελληνικών ξενοδοχείων - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΣΥΝΕΝΤΕΥΞΗ > Β. ΜΗΝΑΪΔΗΣ: Μέληµα της νέας κυβέρνησης πρέπει να είναι η βιωσιµότητα των ελληνικών ξενοδοχείων\nO επίτιµος πρόεδρος της Ένωσης Ξενοδόχων Ρόδου, ο ένας και µοναδικός Βάσως Μηναΐδης, µε τον αιχµηρό και πνευµατώδη λόγο, σε συνέντευξή του στο «ΧΡΗΜΑ & ΤΟΥΡΙΣΜΟΣ», µιλάει για τη φετινή τουριστική σεζόν στη Ρόδο, τονίζοντας πως κανένα καταστροφολογικό σενάριο δεν επιβεβαιώθηκε. Τουναντίον.\nΠαράλληλα, απαντά σε µία σειρά ερωτήσεων µε τη γνωστή του ειλικρίνεια και παίρνει θέση σε πολλά και δύσκολα θέµατα: Κόκκινα δάνεια, φορολογία, εργασιακά.\nΣημειωτέον ότι η συνέντευξη έχει γίνει πολύ πριν την χρεωκοπία της Thomas Cook, εντός του Αυγούστου και ο “σοφός” Μηναϊδης, εφιστά την προσοχή της κυβέρνησης, στην βιωσιμότητα των ελληνικών ξενοδοχείων…\nΑπό τη μία υπάρχουν διαμαρτυρίες για την παροχή εκπτωτικών τιμών και προσφορών, στις οποίες εξαναγκάστηκαν να προχωρήσουν οι ξενοδόχοι και από την άλλη, με βάση τα στοιχεία των εισπράξεων, παρατηρείται πρωτοφανής άνοδος στα τουριστικά έσοδα, η οποία συνοδεύεται από μία εξίσου πρωτοφανή άνοδο στη μέση κατά κεφαλή δαπάνη. Πως το εξηγείτε αυτό;\nΌπως σας είπα ο τουρισµός µας εφέτος διαµορφώνεται στα περυσινά επίπεδα. Εκπτώσεις δίνονται πάντα, αφού σε διαφορετική περίπτωση, το τουριστικό προϊόν είναι δύσκολο να πουληθεί. Κάθε χρόνο ισχύει αυτό. Εφέτος, απλά, ίσως, να συνεχίστηκαν οι εκπτώσεις και µετά τα early bookings ή να διαµορφώθηκαν σε µεγαλύτερα ποσοστά.\nΑυτό που θα ήθελα να επισηµάνω είναι το θέµα των υποδοµών. Δεδοµένου ότι υπάρχει αυξηµένη ζήτηση θα πρέπει να δώσουµε βαρύτητα στη δηµιουργία υποδοµών.\nΗ Ρόδος σαν τουριστικός προορισµός στο ξεκίνηµά της είχε 2.000 κλίνες, ενώ σήµερα έχει 200.000, µε αποτέλεσµα οι ήδη υπάρχουσες υποδοµές, όπως το αεροδρόµιο ή το οδικό δίκτυο, να µην µπορούν να ανταποκριθούν στις νέες ανάγκες και να χρήζουν βελτίωσης και εκσυγχρονισµού.\nΗ νέα κυβέρνηση στο δεκαετές της πλάνο για τον Τουρισµό οφείλει να δώσει βαρύτητα στην αναβάθµιση και τον εκσυγχρονισµό των υποδοµών, ώστε να βελτιωθεί η ποιότητα του τουριστικού µας προϊόντος στο σύνολό του, γεγονός που θα δώσει τη δυνατότητα σε εµάς τους ξενοδόχους να προχωρήσουµε σε αύξηση των τιµών. Ενώ µε ιδιαίτερη σύνεση θα πρέπει να αντιµετωπίσει και το θέµα των κόκκινων δανείων.\nΧρειάζεται πολύ µεγάλη προσοχή κυρίως σε θέµατα οικονοµικής διαχείρισης. Πολλοί ξενοδόχοι οδηγήθηκαν σε χρεωκοπία, αδυνατώντας, εξαιτίας του ανταγωνισµού, να προχωρήσουν σε αύξηση των τιµών τους. Δυστυχώς, αυτό είναι το µεγάλο πρόβληµα της ελληνικής ξενοδοχίας. Όµως, οι χρεωκοπίες ξενοδοχείων δεν αποτελούν αποκλειστικά ελληνικό φαινόµενο, συµβαίνουν παντού, αφού τα ξενοδοχεία είναι επιχειρήσεις εντάσεως κεφαλαίου, εργασίας και άλλων συντεταγµένων, που δεν είναι εύκολα διαχειρίσιµες.\nΤο θέµα είναι να διασφαλιστεί η βιωσιµότητα των ελληνικών ξενοδοχείων. Γιατί πράγµατι τα ξενοδοχεία έχουν κέρδη, όµως, στις περισσότερες περιπτώσεις, έχουν και υψηλό δανεισµό, που δεν καταφέρνουν να διαχειριστούν. Κάποια λίγα ξενοδοχεία πληρώνουν κανονικά τα χρεολύσια, κάποια πληρώνουν µόνο τους τόκους και κάποια άλλα πληρώνουν τους τόκους και ένα µέρος του χρεολυσίου, κάνοντας «µπαλόνι», όπως συνηθίζεται να λέγεται, το υπόλοιπο του δανείου. Όλα αυτά, η νέα κυβέρνηση, θα πρέπει να τα εξετάσει προσεκτικά.\nΕπίσης, µεγάλη προσοχή οφείλει να δώσει στη διαµόρφωση του ΦΠΑ, ο οποίοςδεν θα πρέπει να υπερβαίνει το 10%. Αυτή τη στιγµή, ο ΦΠΑ στην Ισπανία είναι στο 8%, στην Τουρκία στο 10%, ενώ στην Ελλάδα ανέρχεται στο 16%. Εάν µειωθούν αυτές οι υπέρογκες φορολογικές επιβαρύνσεις, θεωρώ πως η οικονοµία µας θα εισέλθει σε αναπτυξιακή τροχιά.\nΑυτό που χρειάζεται ο ελληνικός Τουρισµός είναι ο προσανατολισµός στην ποιότητα και στην προσέλκυση τουριστών υψηλού εισοδηµατικού επιπέδου. Για να γίνει, όµως, αυτό θα πρέπει να σταµατήσουµε να επενδύουµε στην επέκταση κλινών, αλλά στον εκσυγχρονισµό και τη διαφοροποίηση του παρεχόµενου τουριστικού µας προϊόντος. Σε διαφορετική περίπτωση θα είµαστε σε έναν συνεχή αγώνα να γεµίσουµε τις κλίνες.\nΟι αλλαγές που προοιωνίζονται στο Χωροταξικό του Τουρισμού -πρόσφατα δημοσιεύσαμε μία αποκλειστική είδηση στο www.money-tourism.gr, σύμφωνα με την οποία, θα αυξηθεί στο 0,25 ο συντελεστής δόμησης, ώστε το επιπρόσθετο 0,05 να μπορεί να καλύπτει αναβαθμισμένες υποδομές, όπως εστιατόρια, spa, κ.λπ., χωρίς να αλλάζει ο συνολικός αριθμός των κλινών, θεωρείτε ότι είναι προς τη σωστή κατεύθυνση;\nΒεβαίως και είναι, αφού, όπως σας είπα, το ζητούµενο για την ποιοτική αναβάθµιση του τουρισµού µας είναι ο εκσυγχρονισµός των παρεχόµενων υπηρεσιών και του συνολικού ξενοδοχειακού προϊόντος, µε την προσθήκη και λειτουργία στις ξενοδοχειακές εγκαταστάσεις χώρων εστίασης, ευεξίας, άθλησης, διασκέδασης, κ.ο.κ..\nΌσον αφορά το θέµα του αεροδροµίου, πράγµατι, το αεροδρόµιο του νησιού, µέχρι πρόσφατα, απείχε πολύ από τα διεθνή πρότυπα, οι εγκαταστάσεις ήταν παρωχηµένες και οι ανάγκες συντήρησης και αναβάθµισης τεράστιες. Ωστόσο, µε το επενδυτικό πρόγραµµα της Fraport, η εικόνα του αεροδροµίου αλλάζει σταδιακά και µέχρι το τέλος του έτους η Ρόδος θα διαθέτει έναν σύγχρονο αερολιµένα µε αναβαθµισµένες υποδοµές και υπηρεσίες, αντάξιο της φήµης και της οµορφιάς της.\nΑπό την άλλη, τελευταία, βλέπουµε κάποιες περιοχές να αλλάζουν όψη, όπως το Φαληράκι, που επί σειρά ετών είχε υποβαθµιστεί, υιοθετώντας τη φήµη του προορισµού των ξέφρενων πάρτι. Σήµερα, µε την ολοκλήρωση κάποιων έργων υποδοµής, σε συνδυασµό µε τα υψηλού επιπέδου ξενοδοχειακά καταλύµατα, που λειτουργούν στην περιοχή, το Φαληράκι έχει εισέλθει σε µία νέα περίοδο, αποβάλλοντας την προηγούµενη κακή του φήµη. Ελπίζω το Φαληράκι να αποτελέσει καλό παράδειγµα για το πώς µπορεί να βελτιωθεί συνολικά η εικόνα της Ρόδου.\nΦαίνεται, όπως προκύπτει και από τις επαφές µας µε τους tour operators, ότι το 2020 θα είναι µια καλή χρονιά για τη χώρα µας, ενώ σε αυτό συνηγορούν και οι τιµές των συµβολαίων που υπογράφηκαν για την επόµενη χρονιά, οι οποίες είναι αυξηµένες έως και 5%.\nΜε τα µέχρι στιγµής στοιχεία, είµαι πολύ αισιόδοξος για την πορεία του τουρισµού στη χώρα µας το επόµενο έτος.\nΗ νέα Κυβέρνηση, από την πρώτη στιγµή, έδειξε να είναι καλά προετοιµασµένη, να ξέρει που βαδίζει, κι αυτό από µόνο του δηµιουργεί ένα κλίµα αισιοδοξίας.\nΈχοντας ασχοληθεί επισταμένως με τα εργασιακά θέματα, προειδοποιώντας, μάλιστα, για την επερχόμενη χρεωκοπία της χώρας, εξαιτίας της πολιτικής στα εργασιακά που επικρατούσε στα τέλη της δεκαετίας του 90, σήμερα που στη χώρα έχει γίνει κάποια πρόοδο, τόσο σε θεσμικό, όσο και οικονομικό επίπεδο, χωρίς, ωστόσο, να έχει βγει από την κρίση, θεωρείτε ότι υπάρχει κίνδυνος πισωγυρίσματος ή ο Έλληνας έχει πλέον ωριμάσει;\nΕίναι γεγονός ότι, σήµερα, τόσο οι εργαζόµενοι, όσο και οι συνδικαλιστικές οργανώσεις, έχουν πλέον περιορίσει τις υπερβολικές τους απαιτήσεις, σηµάδι ωριµότητας. Ενώ οι ξενοδοχειακές οργανώσεις από την πλευράς τους, εν µέσω της οικονοµικής κρίσης, υπέγραψαν συλλογικές εργασιακές συµβάσεις, προκειµένου να διατηρηθούν σε ένα επίπεδο οι µισθοί, εξασφαλίζοντας µε αυτό τον τρόπο την εργασιακή ειρήνη στον κλάδο.\nΑυτό που έγινε είναι ότι περιορίστηκαν οι αυξήσεις κάθε χρόνο των µισθών, οι οποίες ήταν αποτέλεσµα της παραπλανητικής ευρωστίας που επικράτησε µε την είσοδό µας στο ευρώ.\nΣτο σηµείο αυτό θα ήθελα να σας θυµίσω ότι, την περίοδο της υποτίµησης της δραχµής, το 1953, επί Μαρκεζίνη, οπότε το τότε εθνικό µας νόµισµα υποτιµήθηκε βίαια έναντι του δολαρίου, δεν έγιναν αυξήσεις σε µισθούς, σε εµπορεύµατα, κ.λπ.. Έτσι, η ελληνική οικονοµία από την πλήρη καταστροφή του 1950 εισήλθε σε µία αδιάλειπτη φάση εικοσαετούς ανάπτυξης, µε ρυθµούς αντίστοιχους µε τους ρυθµούς της ιαπωνικής οικονοµίας. Κάτι τέτοιο θα ’πρεπε να γίνει και στην παρούσα φάση.\nTagged βιωσιμότητα ελληνικών ξενοδοχείων ΚΥΒΕΡΝΗΣΗ Μηναΐδης


oikologein: Ανακαλύπτοντας την ποίηση της Ευρώπης και του κόσμου, Νέστορας Πουλάκος και Στράτος Προύσαλης, εκδόσεις Βακχικόν\nΑνακαλύπτοντας την ποίηση της Ευρώπης και του κόσμου, Νέστορας Πουλάκος και Στράτος Προύσαλης, εκδόσεις Βακχικόν\nΤο Βακχικόν είναι ένας εκδοτικός οίκος που αγαπά την ποίηση και το αποδεικνύει με συνέπεια και συνέχεια εκδίδοντας όχι μόνο έργα Ελλήνων ποιητών, αλλά κυρίως κάνοντας μας κοινωνούς της άγνωστης –εν πολλοίς– παγκόσμιας ποίησης.Έχουμε και στο παρελθόν παρουσιάσει συνεντεύξεις ξένων ποιητών που εκδόθηκαν τα βιβλία τους για πρώτη φορά στην Ελλάδα από τις εκδόσεις αυτές.Όμως στο 48ο Φεστιβάλ Βιβλίου στο Ζάππειο μας περίμεναν κι άλλες ποιητικές εκπλήξεις. Παρουσιάστηκαν τρεις τόμοι της σειράς Ανθολογίες νέων ποιητών (Ιρλανδία, Σουηδία, Γαλλία) με την παρουσία αρκετών από τους ποιητές που ανθολογούνται.Βρέθηκα στο φεστιβάλ τη μέρα που ήταν αφιερωμένη στη σουηδική ποίηση και διαβάζοντας αργότερα το βιβλίο, πραγματικά εντυπωσιάστηκα από την ποικιλία και τον πλούτο των ποιημάτων που παρατίθενται, σε δίγλωσση μάλιστα έκδοση. Αν και δεν γνωρίζω σουηδικά βρήκα πολύ ενδιαφέρον να αναζητώ τις λέξεις που μεταφράζονται. Ιδιαιτέρως με άγγιξε μια μερίδα ακτιβιστών Σουηδών ποιητών που δεν διστάζουν να γράψουν άμεσα πολιτική ποίηση. Χαρακτηριστικοί οι στίχοι του Έμιλ Μπος από τη Βελτιστοποιημένη παραγωγή:\nΑυτή είναι μόνο μια πτυχή ενός τόμου που ανοίγει πολλά παράθυρα στον κόσμο, όπως και όλη η σειρά.Θεώρησα πολύ ενδιαφέρον αν συζητήσω με τους δυο ανθρώπους που έχουν δημιουργήσει το Βακχικόν και δίνουν και τον δικό τους ποιητικό αγώνα. Τον Νέστορα Πουλάκο και τον Στράτο Προύσαλη\nΠώς ξεκινήσατε τη σειρά γνωριμίας με την «Ποίηση από όλο τον κόσμο»; Υπάρχει απήχηση;Άρχισε δειλά το 2016 όταν έφτασαν προτάσεις από μεταφραστές κι αφορούσαν εκδόσεις σύγχρονων ποιητών (κι όχι κλασικών), πολύ σημαντικών στη χώρα της. Τα ποιήματα του Γάλλου Μισέλ Ντεγκύ, του Τουρκοκύπριου Τανέρ Μπαϊμπάρς, του Σλοβένου Σρέτσκο Κοσοβέλ και του Τούρκου Ορχάν Βελί Κανίκ δημιούργησαν ένα κοινό που «διψούσε» να διαβάζει καλή ξένη ποίηση, άγνωστη στην Ελλάδα. Αλλά και ένα κύμα μεταφραστών, ποιητών και ξένων εκδοτικών οίκων, οι οποίοι ανακάλυψαν –επιτέλους– έναν ελληνικό εκδοτικό οίκο που ενδιαφερόταν για την ποίηση. Αυτή τη στιγμή έχουμε ξεπεράσει τους 40 τίτλους.\nΠοιες χώρες έχετε παρουσιάσει μέχρι τώρα και ποια είναι τα επόμενα βήματα στην ευρωπαϊκή σειρά βιβλίων που εκδίδετε Ανθολογίες νέων ποιητών; Ποιο βιβλίο είχε τη μεγαλύτερη επιτυχία;Αυτή την περίοδο τυπώνεται η Ανθολογία νέων Γαλικιανών ποιητών –είναι το δεύτερο ανάμεσα στα τέσσερα συνολικά βιβλία που ετοιμάζονται μόνο για την Ισπανία. Μέχρι στιγμής έχουμε εκδώσει ανθολογίες από 12 χώρες (Σλοβενία, Σλοβακία, Κύπρος, Ισπανία, Ρωσία, Γαλλία, Μάλτα, Ρουμανία, Σουηδία, Λετονία, Ιρλανδία, Αυστρία) και μέχρι το τέλος του έτους θα κυκλοφορήσουν βιβλία με ποίηση από Εσθονία, Πολωνία, Τσεχία, γαλλόφωνη Ελβετία και Γερμανία. Συνολικά θα εκδοθούν 55 βιβλία που θα καλύπτουν τις χώρες και τις γλώσσες της Ευρώπης. Οι εκδόσεις είναι δίγλωσσες (η γλώσσα τής κάθε χώρας και η ελληνική), με εισαγωγή γραμμένη από ειδικούς τής ποίησης στην κάθε χώρα και βιογραφικά των ποιητών. Οι Ανθολογίες νέων ποιητών είναι ένα μοναδικό project για τα ευρωπαϊκά δεδομένα και το οποίο, ναι, προέρχεται από την Ελλάδα. Έχει σκοπό να παρουσιάσει σε βάθος τριετίας (ξεκίνησε τον Ιούλιο του 2018) ό,τι καλύτερο υπάρχει αυτή τη στιγμή στη σύγχρονη Ευρωπαϊκή ποίηση από νέους συγγραφείς (κάτω των 40). Περισσότερα μπορείτε να βρείτε στην πλατφόρμα www.youngpoets.eu. Το πιο επιτυχημένο –εμπορικά– βιβλίο, για προφανείς λόγους, είναι το κυπριακό.\nΠοιες είναι οι κυριότερες δυσκολίες που αντιμετωπίζετε κι από πού έχετε βοήθεια και στήριξη;Γενικά η ενασχόληση με την ξένη ποίηση είναι ένα δύσκολο εγχείρημα, από πολλές πλευρές. Την ανεύρεση ποιητών και εκδοτών, του ανθολόγου και του λογοτεχνικού κριτικού, του μεταφραστή, αλλά και την οικονομική υποστήριξη της έκδοσης. Για να μην παρεξηγηθούμε, είναι δύσκολα γιατί πρέπει όλους τους παραπάνω να τους πείσεις να ασχοληθούν με το πιο αντιεμπορικό λογοτεχνικό είδος.\nΗ ελληνική ποίηση φθάνει στο εξωτερικό; Η Πολιτεία δίνει οποιαδήποτε βοήθεια;Τίποτα δεν θα φτάνει στο εξωτερικό εύκολα από την ελληνική λογοτεχνία αν η ελληνική Πολιτεία δεν δώσει κίνητρα σε ξένους εκδότες και μεταφραστές. Εμείς αν δεν είχαμε τη βοήθεια, έστω και μικρή, των αντίστοιχων οργανισμών στο εξωτερικό ούτε Ποίηση απ’ όλο τον κόσμο ούτε Ανθολογίες νέων ποιητών θα είχαμε.\nΠρόσφατα μετείχατε σε μια ιδρυτική συνεδρίαση/προσπάθεια για δημιουργία ελληνικού τμήματος του Pen International. Θα βοηθήσει ένας τέτοιος φορέας στη διάδοση της ελληνικής ποίησης στο εξωτερικό;Δεν είμαι συγγραφέας γιατί, κακά τα ψέματα, τα Pen σε όλο τον κόσμο, κυρίως αποτελούνται από συγγραφείς. Συμμετείχα στην ιδρυτική συνεδρίαση γιατί έχω εμπειρία από την λειτουργία και τις δράσεις των αντίστοιχων Pen στο εξωτερικό, καθότι έχουμε συνεργαστεί με πολλά από αυτά για τις σειρές βιβλίων που σας προανέφερα. Όσον αφορά την κατάσταση στη χώρα μας, η ύπαρξη ενός Pen δεν καταργεί τις ενώσεις συγγραφέων αλλά λειτουργεί παράλληλα, με διαφορετικό ύφος και προσανατολισμό. Γενικά η ύπαρξη Pen στην Ελλάδα έχει απαξιωθεί πολλάκις και για δεκαετίες. Εύχομαι να μπορεί να συσταθεί γιατί, όπως και σε άλλα πράγματα, είμαστε από τις ελάχιστες χώρες που δεν υπάρχει Pen. Άρα δεν είμαστε εμείς οι έξυπνοι και οι ξένοι οι χαζοί. Κάτι συμβαίνει και «κολλάει» η σύστασή του. Κι αυτό μόνο οι συγγραφείς μπορούν να μας το λύσουν.\nΑναρτήθηκε από oikoparaxenos στις 5:29 π.μ.


«Σκεφτόμαστε θετικά» - Onsports.gr\nΧρυσόστομος Βουλγαρόπουλος 25 Φεβρουαρίου 2011, 06:03\nΓια την αναμέτρηση με την ΑΕΛ Καλλονής μίλησε στο Onsports ο τεχνικός του Αετού Σκύδρας, Γιώργος Τυριακίδης.\nΟ προπονητής του Αετού τόνισε χαρακτηριστικά:\n«Παίζουμε με μια ομάδα με υψηλούς στόχους. Ξέρουμε ότι θα είναι ένα δύσκολο ματς αλλά είμαστε σε καλή κατάσταση. Πιστεύουμε πολύ στην ομάδα και τους εαυτούς μας. Παίζουμε στην έδρα μας και σκεφτόμαστε θετικά. Θέλουμε να κάνουμε μια νίκη απέναντι σε ένα μεγάλο αντίπαλο», τόνισε ο Τυριακίδης.\n4 λεπτά πριν Τα πρωτοσέλιδα των αθλητικών εφημερίδων 21/01 (video)\n22 λεπτά πριν Ολυμπιακός: Νέα δεδομένα για τον Γιαννιώτη στο Λιμάνι (photos)


Οικόπεδο εντός σχεδίου στον Άγιο Σπυρίδωνα Πικερμίου με απεριόριστη θέα. Πρόσοψη σε ασφαλτοστρωμένο δρόμο. Βρίσκεται επί της οδού Βεργίνας. Διαβάστε περισσότερα.\nΠρονομιούχο οικόπεδο στο Πανόραμα, Παλλήνης σε πολύ κεντρικό και προσβάσιμο σημείο. Διαβάστε περισσότερα.\nΟικόπεδο στο ΒΙΟΠΑ Παλλήνης. Διαβάστε περισσότερα.\nΓωνιακό οικόπεδο εντός σχεδίου στο Βακαλόπουλο, Παλλήνης με απεριόριστη θέα και σε πολύ ωραίο σημείο. Τελική τιμή, μη διαπραγματεύσιμη. Διαβάστε περισσότερα.\nΟικόπεδο εντός σχεδίου στον Άγιο Σπυρίδωνα. . Όροι Δόμησης: Φ... Διαβάστε περισσότερα.\nΟικόπεδο εντός σχεδίου στον Άγιο Σπυρίδωνα Πικερμίου. Αποτελεί μέρος οικοπέδου 2000τμ. Διαβάστε περισσότερα.


Online Παιχνίδι Living Room πάλης. Παίξτε online δωρεάν.\nΠαιχνίδι πάλης Σαλόνι για σας είναι ένα σύνολο beats για κάθε χαρακτήρα. Επιλέξτε για να μετατρέψει κάθε είδους επίθεση, και ο χαρακτήρας σας κινείται σε δράση.\n© gam9.com - δωρεάν online παιχνιδιών Living Room πάλης () Κάντε παιχνίδι online flash παιχνίδι Living Room πάλης για δωρεάν.. Μην ξεχάσετε να αξιολογήσετε αυτό το παιχνίδι Living Room πάλης και να μοιραστούν αυτό το παιχνίδι με τους καλύτερους φίλους σας.\nΠαιχνίδι Living Room πάλης σε απευθείας σύνδεση\nΠαιχνίδι πάλης Σαλόνι για σας είναι ένα σύνολο beats για κάθε χαρακτήρα. Επιλέξτε για να μετατρέψει κάθε είδους επίθεση, και ο χαρακτήρας σας κινείται σε δράση. Με τη μείωση του αριθμού των σημείων του εχθρού μπορείτε να κρίνετε πόσο αποτελεσματικό αυτό το είδος ή ότι του αντίκτυπου.Ο έλεγχος του παιχνιδιού:\nΕπιλέγοντας ένα ποντίκι χτύπησε την κόκκινη λίστα κοντά χαρακτήρα σας.\nLiving Room πάλης ( Ψηφοφορίες3, Δευτεροβάθμια Βαθμολογία: 2.33/5)


Ανατροπή με Ουάρντα ο Βόλος\nΠΟΔΟΣΦΑΙΡΟ Ανατροπή με Ουάρντα ο Βόλος\n17 October, 2020, 6:14 PM\nΟι Βολιώτες αν και βρέθηκαν πίσω στο σκορ μόλις στο 3′, γύρισαν το ματς με τον Ουάρντα να κερδίζει πέναλτι στο 55′ (χέρι του Σάλιακα) και να σκοράρει στο 77′ με κεφαλιά ανενόχλητος μέσα από την περιοχή του ΠΑΣ. Ακυρώθηκε και τέρμα του Αιγύπτιου στο 23′ για επιθετικό φαουλ του Δουβίκα. Ο ΠΑΣ μετά τον Άρη και τον Ολυμπιακό… έπιασε στον ύπνο και τον Βόλο. Οι Ηπειρώτες άνοιξαν το σκορ μόλις στο 3ο λεπτό, στην πρώτη επίσκεψή τους στα καρέ του Γκαραβέλη. Σέντρα του Σιόντη στην περιοχή, ο Παμλίδης κατέβασε εξαιρετικά την μπάλα και εκτέλεσε στην κίνηση για το 0-1. Οι γηπεδούχοι προσπάθησαν να συνέλθουν και να ξυπνήσουν. Είχαν ένα σουτ του Μαρτίνες στο 8′ (ακίνδυνο για τον Χουτεσιώτη) και έφτασαν σε ένα γκολ στο 23′ αλλά ακυρώθηκε από το VAR για επιθετικό φαουλ του Δουβίκα. Στον φορ του Βόλου καταλογίστηκε πως έσπρωξε τον Σάλιακα, αμφότεροι ήταν στο πρώτο δοκάρι, μπροστά από τον Ουάρντα, η μπάλα πέρασε και έφτασε στον Αιγύπτιο ο οποίος σκόραρε με κεφαλιά.\nΣτη συνέχεια ο ρυθμός έπεσε. Πολλά σκληρά μαρκαρίσματα και διακοπές στο ματς για φαουλ, παρατηρήσεις και κίτρινες κάρτες από τον διαιτητή. Τελευταία αξιόλογη στιγμή, ένα σουτ του Δουβίκα που πέρασε δίπλα από το δοκάρι του Γκαραβέλη. Στο δεύτερο ημίχρονο ο Βόλος μπήκε δυνατά στο ματς και στην πρώτη του… κατεβασιά κέρδισε πέναλτι. Ο Ουάρντα προσπάθησε να κατεβάσει την μπάλα, αυτή βρήκε στο χέρι του Σάλιακα και ο διαιτητής έδειξε την άσπρη βούλα. Ο Μπαριέντος λοιπόν, στο 56′ έφερε το ματς στα ίσα. O Bόλος συνέχισε να πιέζει για την ανατροπή, ενώ ο ΠΑΣ πιο συντηρητικά, περίμενε τον Βόλο και έψαχνε την… στιγμή του σε κάποια αντεπίθεση. Στο 65′ ο Δουβίκας δεν τελείωσε καλά την φάση (η μπάλα πάνω από την εστία του Χουτεσιώτη). Kαι στο 77′ έφτασε στην ανατροπή στο 77′. Κόρνερ από τα δεξιά από τον Μπαριέντος, ο Ουάρντα ανενόχλητος στην περιοχή δίχως να σηκωθεί και πολύ από το χορτάρι με το κεφάλι έκανε το 2-1! Οι Ηπειρώτες προσπάθησαν να αντιδράσουν και να πάρουν τουλάχιστον τον βαθμό. Αλλά πέρα από μία άστοχη κεφαλιά του Ελευθεριάδη στο 88ο λεπτό δεν μπόρεσαν να απειλήσουν την εστία του Γκαραβέλη.\nΝΠΣ Βόλος: Γκαραβέλης, Φεράρι, Ντεντάκης, Σάντσες, Κολόμπο, Ριένστρα, Τσοκάνης(37′ Περέα), Μπαριέντος, Δουβίκας(81′ Κιάκος), Ουάρντα, Μαρτίνες(90+1′ Νίνης)\nΠΑΣ ΓΙΑΝΝΙΝΑ: Χουτεσιώτης, Σάλιακας(89′ Μπρενέρ), Πέρσμαν, Εραμουσπε, Παντελάκης, Φάμπρι, Σιόντης(81′ Ντομίνγκες), Νάουμετς(61′ Λεό), Καρτάλης, Κριζμάν, Παμλίδης\nΠροηγούμενο άρθροΚέρδισε ο καλύτερος(vid)\nΕπόμενο άρθροΗ Νάπολι προσγείωσε ανώμαλα την Αταλάντα